tripathysagar/odia_wiki huggingface dataset:
ଭବାନୀ ଚରଣ ପଟ୍ଟନାୟକ ( ୧୧ ମଇ ୧୯୨୨ - ୧୪ ମଇ ୨୦୨୦) ଜଣେ ସ୍ୱାଧୀନତା ସଂଗ୍ରାମୀ ଥିଲେ  । ସେ ତିନିଥର ଓଡ଼ିଶାରୁ ରାଜ୍ୟସଭାକୁ ପ୍ରତିନିଧିତ୍ୱ ମଧ୍ୟ କରିଥିଲେ । ୨୦୧୮ ମସିହାରେ ଭାରତ ସରକାର ତାଙ୍କୁ ପଦ୍ମଶ୍ରୀ ପୁରସ୍କାରରେ ସମ୍ମାନୀତ କରିଥିଲେ । ଅଠାନବେ ବର୍ଷ ବୟସରେ ଭୁବନେଶ୍ୱରସ୍ଥିତ କାପିଟାଲ ହସ୍ପିଟାଲରେ ଚିକିତ୍ସାଧୀନ ଥିଲାବେଳେ ତାଙ୍କ ଦେହାନ୍ତ ହୋଇଥିଲା । ବାଲ୍ୟଜୀବନ ଭବାନୀ ଚରଣ ୧୯୨୨ ମସିହା ବୈଶାଖ ମାସ ବୁଦ୍ଧ ପୂର୍ଣ୍ଣିମା ତିଥୀରେ ପିତା ନାରାୟଣ ପଟ୍ଟନାୟକ ଓ ମାତା କୁମୁଦିନୀ ଦେବୀଙ୍କ ଅଷ୍ଟମ ସନ୍ତାନ ଭାବେ ଜନ୍ମଗ୍ରହଣ କରିଥିଲେ । ତାଙ୍କ ଗ୍ରାମ ଥିଲା ନିମାପଡ଼ା ଅନ୍ତର୍ଗତ ଅଣ୍ଢେଇ ଗ୍ରାମ । ପିତା ନାରାୟଣ ଥିଲେ ଜଣେ ମୋହରିର । ପିତାଙ୍କ ଆଦର୍ଶ ଓ ପରପୋକାର ଏବଂ ମାତାଙ୍କ ଧର୍ମପରାୟଣାତାର ପ୍ରଭାବ ଭବାନୀଙ୍କୁ ବାଲ୍ୟକାଳରୁ ପ୍ରଭାବିତ କରିଥିଲା । ସେ ଜଣେ ଆଦର୍ଶ ଛାତ୍ର ଥିଲେ । ପାଠ, ଖେଳ ଓ ଅନ୍ୟାନ୍ୟ କାର୍ଯ୍ୟକ୍ରମରେ ସେ ସବୁବେଳେ ଆଗଭର ଥିଲେ । ୧୯୩୮ମସିହାରେ ସେ ନିଜ ପିତାଙ୍କୁ ହରେଇଥିଲେ । ୧୯୪୮ ଜାନୁଆରୀ ୩୦ରେ ସେ କୁଷିକଣା ଗ୍ରାମର ଅଚ୍ୟୁତାନନ୍ଦ ମହାନ୍ତିଙ୍କ କନ୍ୟା ବସନ୍ତ ମଞ୍ଜରୀଙ୍କୁ ବିବାହ କରିଥିଲେ । ସ୍ୱାଧୀନତା ସଂଗ୍ରାମରେ ଝାସ ପିଲାଦିନରୁ ଭବାନୀ ଚରଣ ଦେଶସେବାପ୍ରତି ଆକୃଷ୍ଟ ଥିଲେ ଓ ଅନ୍ୟାନ୍ୟ ଅନୀତିର ବିରୋଧୀ ଥିଲେ । ୧୯୩୨ମସିହାରେ ନିମାପଡ଼ା ପ୍ରାକ୍ଟିସିଙ୍ଗ ପ୍ରାଥମିକ ବିଦ୍ୟାଳୟରେ ତୃତୀୟ ଶ୍ରେଣୀରେ ପଢୁଥିବାବେଳେ, ତାଙ୍କ ବିଦ୍ୟାଳୟକୁ ଇଂଲଣ୍ଡ ସମ୍ରାଟ ପଞ୍ଚମ ଜଜ୍ ପରିଦର୍ଶନରେ ଆସିଥିଲେ । ସେଥିପାଇଁ ବିଦ୍ୟାଳୟର ଛାତ୍ରମାନଙ୍କୁ ନେଇ ଏକ ଶୋଭାଯାତ୍ରା ଆୟୋଜନ କରାଯାଇଥିଲା । ଏହି ଶୋଭାଯାତ୍ରାରେ ପଞ୍ଚମ ଜଜଙ୍କ ଜୟଧ୍ୱନୀ ପରିବର୍ତ୍ତେ ଭବାନୀ ଚରଣଙ୍କ ସହ ୨/୩ଜଣ ଛାତ୍ର ଗାନ୍ଧିଜୀଙ୍କ ଜୟଧ୍ୱନୀ ଦେଇ ସ୍କୁଲ ଶିକ୍ଷକଙ୍କଠାରୁ ଛାଟ ପ୍ରହାର ପାଇଥିଲେ । ୧୯୩୮ମସିହାରେ ଅନ୍ୟ ଏକ ଘଟଣାରେ, ସ୍କୁଲ ଖେଳ ପଡିଆକୁ ଜମିଦାରଙ୍କ ଜବରଦଖଲରୁ ମୁକୁଳାଇବାରେ ଭବାନୀ ଚରଣ ସଫଳ ହୋଇଥିଲେ । ଗାନ୍ଧୀ, ଗୋପବନ୍ଧୁଙ୍କ ଆଦର୍ଶରେ ଅନୁପ୍ରାଣିତ ହୋଇ ଭବାନୀ ଚରଣ ୨୦ବର୍ଷ ବୟସରେ ସ୍ୱାଧୀନତା ସଂଗ୍ରାମରେ ଝାସ ଦେଇଥିଲେ । ୧୯୪୨ମସିହାରେ ଭବାନୀ ଚରଣଙ୍କ ନେତୃତ୍ୱରେ ନିମାପଡ଼ା ଥାନା ଦଖଲ କରାଯାଇଥିଲା । ସେଠାରେ ପୁଲିସ ଗୁଳିଚାଳନାରେ ୨୭ଜଣ କର୍ମୀ ରକ୍ତାକ୍ତ ଆହାତ ହୋଇଥିଲେ ଓ ୫୫ ବର୍ଷ ବୟସ୍କ ଉଚ୍ଛବ ମଲିକ ସହିଦ ହୋଇଥିଲେ । ଭବାନୀ ଚରଣଙ୍କୁ ସମେତ ୪୩ଜଣ କର୍ମୀ ଗିରଫ ହୋଇଥିଲେ । ତାଙ୍କୁ ୩ବର୍ଷ ୮ମାସ କାଳ ପୁରୀ ଓ କଟକ ଜେଲରେ ବନ୍ଦୀ କରି ରଖାଯାଇଥିଲା । ୧୯୪୨ ସେପ୍ଟେମ୍ବର ୨୦ତାରିଖରୁ, ୧୯୪୬ ମେ ୧ତାରିଖ ପର୍ଯ୍ୟନ୍ତ ସେ କାରାବରଣ କରିଥିଲେ । ସମାଜସେବା ୧୯୪୮ ଜାନୁଆରୀ ୩୦ତାରିଖରେ ତାଙ୍କ ବିବାହ ଦିନରେ ହିଁ ଗାନ୍ଧିଜୀଙ୍କୁ ହତ୍ୟା କରାଯାଇଥିଲା । ସେହିଦିନଠାରୁ ହିଁ ଭବାନୀ ଚରଣ ପୁରୀ ଜିଲ୍ଲାର ବହୁ ମୁସଲମାନ ବସ୍ତି ବୁଲି ବୁଲି ସାମାଜିକ ସୌହାର୍ଦ୍ୟ ଓ ହିନ୍ଦୁ-ମୁସଲିମ ଭାତ୍ରୁଭାବ ବଜାୟ ରଖିବା ପାଇଁ ସଚେତନତା ସୃଷ୍ଟି କରିଥିଲେ । ତାଙ୍କ ପ୍ରଚେଷ୍ଟାରେ ନିଜ ଚାଷଜମି ହରେଇଥିବା ବହୁ ଚାଷୀ ମୂଲିଆ ନିଜ ଜମି ଫେରି ପାଇଥିଲେ । ବନ୍ୟା ବାତ୍ୟା, ଦୁର୍ଭିକ୍ଷ ସମୟରେ ସେ ପ୍ରପୀଡିତ ଅଞ୍ଚଳରେ ସାହାଯ୍ୟ ଧରି ପହଞ୍ଚୁଥିଲେ । ଭବାନୀ ଚରଣ କେବଳ ନିମାପଡ଼ା ଅଞ୍ଚଳରେ ନିଜକୁ ସୀମିତ ନରଖି, ସମଗ୍ର ଓଡ଼ିଶାର ଜଣେ ସମାଜସେବକ ଭାବରେ ଉଭା ହୋଇଥିଲେ । ବିଜୁବାବୁଙ୍କ ମୁଖ୍ୟମନ୍ତ୍ରୀତ୍ୱ ସମୟରେ ସେ ୩ଥର ରାଜ୍ୟସଭାକୁ ନିର୍ବାଚିତ ହୋଇଥିଲେ । ୧୯୬୧ରୁ ୧୯୭୨ ଓ ୧୯୭୮ରୁ ୧୯୮୪ ପର୍ଯ୍ୟନ୍ତ ସେ ରାଜ୍ୟସଭାର ଏମପି ଭାବରେ କାର୍ଯ୍ୟ କରିଛନ୍ତି । ବହୁ ସାମାଜିକ ଅନୁଷ୍ଠାନ ଯଥା, ଓଡ଼ିଶା ସେବାଦଳର ମୁଖ୍ୟ ସଂଗଠକ, ଭାରତ ସେବକ ସମାଜର ପ୍ରଥମ ଛାତ୍ର ସଂଗଠକ, ସେଣ୍ଟ ଜୋନ୍ ଆମ୍ବୁଲାନ୍ସର ସଭାପତି, ଜୁନିୟର ରେଡକ୍ରସର ସଭାପତି, ଓଡ଼ିଶା ରେଡକ୍ରସ ସଂଗଠନର ସଂଗଠକ ଭାବରେ କାର୍ଯ୍ୟ କରିଛନ୍ତି । ଏହା ବ୍ୟତିତ ସେ ଉଚ୍ଛବ ମଲ୍ଲିକ ଶହୀଦ ସ୍ମୃତି ସଂସଦର ସଭାପତି, ରାଜ୍ୟ ସରକାରଙ୍କ ସଂଗ୍ରାମୀ ପେନସନ ବୋର୍ଡ଼ର ସଭାପତି, କଳିଙ୍ଗ ଫାଉଣ୍ଡେସନର ଅଧ୍ୟକ୍ଷ, ଗୋପବନ୍ଧୁ ଦରିଦ୍ର ନାରାୟଣ ଖଦୀ ଗ୍ରାମୋଦୟ ସଂଗଠନର କର୍ମକର୍ତ୍ତା ଭାବରେ ମଧ୍ୟ କାର୍ଯ୍ୟ କରୁଛନ୍ତି ।
ନବଯୌବନ ବେଶ ଶ୍ରୀଜୀଉମାନେ ଆଷାଢ଼ ଅମାବାସ୍ୟା ତଥା ଉଭା ଅମାବାସ୍ୟା ତିଥିରେ ଧାରଣ କରୁଥିବା ବିଶେଷ ବେଶ ଅଟେ । ସ୍ନାନ ପୂର୍ଣ୍ଣିମାର ସ୍ନାନ ପରେ ଠାକୁରମାନେ ଅଣସର ଘରେ ଯାଇ ରହନ୍ତି । ପନ୍ଦର ଦିନ ଭକ୍ତମାନେ ତାଙ୍କର ଦର୍ଶନ ଲାଭରୁ ବଞ୍ଚିତ ହୁଅନ୍ତି । ଅଣସର ଶେଷରେ ପୁଣି ସେ ଯେଉଁଦିନ ଭକ୍ତମାନଙ୍କୁ ଦର୍ଶନ ଦିଅନ୍ତି ତାହାକୁ ନବଯୌବନ ଦର୍ଶନ କହନ୍ତି । ଖଡ଼ି ଲାଗି ଓ ବନକଲାଗି ପରେ ମହାପ୍ରଭୁଙ୍କ ପ୍ରତିମା ନୂଆ ପରି ଉଜ୍ଜ୍ୱଳ ଦିଶୁଥିବାରୁ ଏହାକୁ ନବଯୌବନ କୁହାଯାଇଥାଏ । ଏହି ସମୟରେ ମହାପ୍ରଭୁ ରତ୍ନ ସିଂହାସନକୁ ଆଉ ବିଜେ କରନ୍ତି ନାହିଁ । ନବଯୌବନ ଓ ନେତ୍ରୋତ୍ସବ ପରେ ଆଷାଢ଼ ଶୁକ୍ଳପକ୍ଷ ଦ୍ୱିତୀୟା ଦିନ ରଥଯାତ୍ରାରେ ଶ୍ରୀଗୁଣ୍ଡିଚା ମନ୍ଦିର ବିଜେ କରନ୍ତି । ନବଯୌବନ ଦର୍ଶନ ଲାଭ ସୁଯୋଗକୁ ଶ୍ରଦ୍ଧାଳୁ ଭକ୍ତମାନେ ବର୍ଷ ବ୍ୟାପି ପ୍ରତୀକ୍ଷା କରିଥାଆନ୍ତି । କେତେକ ସମୟରେ ନେତ୍ରୋତ୍ସବ ଓ ନବଯୌବନ ତିଥିରେ ସାମାନ୍ୟ ଏପଟ ସେପଟ ମଧ୍ୟ ହୋଇଥାଏ । ନେତ୍ରୋତ୍ସବର ଅର୍ଥ ହେଲା ମହାପ୍ରଭୁମାନଙ୍କ ଚକ୍ଷୁରେ ନବଯୌବନ ବେଶର ଅନ୍ତିମ ସ୍ପର୍ଶ । ନୀତି ସ୍ନାନଯାତ୍ରା ହେତୁ ରଥଯାତ୍ରାର ଚାରିଦିନ ପୂର୍ବରୁ ଚତୁର୍ଦ୍ଧାମୂର୍ତ୍ତିଙ୍କୁ ପୁନଶ୍ଚ ରଞ୍ଜିବାର ଆବଶ୍ୟକତା ପଡ଼ିଥାଏ, ଏହାକୁ ଅଙ୍ଗରାଗ କୁହାଯାଏ । ଏହାପରେ ନବଯୌବନର ଦିନର ପ୍ରାତଃକାଳରେ ନେତ୍ରୋତ୍ସବ ପାଳନ କରାଯାଏ । ଠାକୁରମାନଙ୍କୁ ଅର୍ଦ୍ଧ-ସମାନ୍ତର ସ୍ଥିତିରେ ରଖାଯାଇ ସେମାନଙ୍କୁ ଉପଯୁକ୍ତ ଭାବେ ଚିତ୍ରିତ କରାଯାଏ । ଏହି ସେବା ସରିବାପରେ ନେତ୍ରୋନ୍ମୀଲନ ନୀତି ପାଳିତ ହୁଏ । ଏଥିରେ ପ୍ରତ୍ୟେକ ଠାକୁରଙ୍କ ଉଭୟ ଚକ୍ଷୁରେ ତୁଳସୀ ପତ୍ର ସାହାଯ୍ୟରେ ଔଷଧୀ ପ୍ରୟୋଗ କରାଯାଇଥାଏ । ଏତଦପରେ କଜ୍ୱଳ ଲାଗି କରାଯାଏ । ନେତ୍ରୋନ୍ମୀଲନ ପରେ ଶ୍ରୀଜୀଉମାନଙ୍କର କ୍ଷୁଧା ଫେରିଥାଏ ଏବଂ ସ୍ନାନଯାତ୍ରା ପରେ ସେମାନେ ପ୍ରଥମଥର ପାଇଁ ରାଜଭୋଗ ଗ୍ରହଣ କରିଥାନ୍ତି । ଏହାପରେ ଜନସାଧାରଣ ନବଯୌବନ ବେଶ ସହ ନିଜ ଆରାଧ୍ୟଙ୍କ ପ୍ରଥମ ଦର୍ଶନ ଲାଭ କରିଥାନ୍ତି । ଏପରି ମନୋରମ ବେଶ ଦର୍ଶନ ଅଭିପ୍ରାୟେ ନେତ୍ରମାନଙ୍କର ସମାଗମ ତଥା ଉତ୍ସବ କାରଣରୁ ଏହି ନୀତିକୁ ନେତ୍ରୋତ୍ସବ କୁହାଯାଇଥାଏ ।
କ୍ଲସ୍ଟର ମୁଣ୍ଡ ବିନ୍ଧା ବା ସିଏଚ  (ଇଂରାଜୀ ଭାଷାରେ ) ଏକ ସ୍ନାୟବିକ ରୋଗ   ଯେଉଁଥିରେ ମୁଣ୍ଡର ଗୋଟିଏ ପାଖରେ ପୁନଃପୌନିକ ମୁଣ୍ଡ ବିନ୍ଧା ହୁଏ, ବିଶେଷତଃ ଆଖି ଚାରିପାଖରେ ହୁଏ  । ଏହା ସ‌ହିତ ନାକ ବନ୍ଦ   ହୋଇ ଶ୍ୱାସ କ୍ରିୟା ସମସ୍ୟା ହୁଏ, ଆଖିରୁ ପାଣି ବହେ ଓ ଆଖି ଚାରିପାଖ ଫୁଲିଯାଏ । ଏହି ଲକ୍ଷଣ ସମସ୍ତ ୫ ମିନିଟରୁ ୩ ଘଣ୍ଟା ପର୍ଯ୍ୟନ୍ତ ରହେ । ଏହି ଲକ୍ଷଣମାନ ଏକତ୍ର ଆସି କିଛି ସପ୍ତାହରୁ କିଛି ମାସ ପର୍ଯ୍ୟନ୍ତ ରହେ ଓ ବେଳେ ବେଳେ ଏକ ବର୍ଷରୁ ଅଧିକ ମଧ୍ୟ ରହିପାରେ । ଏହି ରୋଗର କାରଣ ଅଦ୍ୟାବଧି ଅଜ୍ଞାତ ଅଛି । ରୋଗର ପାରିବାରିକ ଇତିହାସ ଥିଲେ ଓ ଧୂମ୍ରପାନ   କରୁଥିଲେ ଏହି ରୋଗ ସଙ୍କଟ ରହେ । ଆଲକୋହୋଲ   ଓ ନାଇଟ୍ରୋଗ୍ଲିସେରିନ   ସଂସ୍ପର୍ଶରେ ଆସିଲେ ଏହି ରୋଗ ପ୍ରେରିତ ବା ଟ୍ରିଗର ହୋଇଯାଏ । ଟ୍ରାଇଜେମିନାଲ ଅଟୋନୋମିକ ସେଫାଲଜିଆ   ଶ୍ରେଣୀର ଏହା ଏକ ପ୍ରାଥମିକ ମୁଣ୍ଡବଥା ବେମାରୀ   । ଲକ୍ଷଣ ଅନୁଯାୟୀ ରୋଗ ନିର୍ଣ୍ଣୟ କରାଯାଇପାରେ । ଏହି ରୋଗ ନ ହେବା ନିମନ୍ତେ ନିଜର ଜୀବନ‌ଚର୍ଯ୍ୟାର ପରିବର୍ତ୍ତନ କରି ସମ୍ଭାବ୍ୟ ଟ୍ରିଗର ରୋକିହୁଏ । ଆକ୍ୟୁଟ ରୋଗ ନିମନ୍ତେ ଅମ୍ଳଜାନ ଓ ଦୃତ କାର୍ଯ୍ୟକାରୀ ଟ୍ରିପ୍ଟାନ ଦିଆଯାଏ । ରୋଗ ଆକ୍ରମଣ ସଂଖ୍ୟା କମେଇବା ନିମନ୍ତେ ସ୍ଟିରଏଡ ଇଞ୍ଜେକସନ   ସିଭାମାଇଡ   ବା ଭେରାପାମିଲ   ଦିଆଯାଏ । ଏହି ସବୁ ଉପଚାର କାମ ନ କଲେ ସ୍ନାୟୁ ଉତ୍ତେଜନା   ଓ ଅପରେଶନର ଆବଶ୍ୟକତା ପଡ଼ିପାରେ । ସାଧାରଣ ଜନତାଙ୍କ ମଧ୍ୟରୁ ଜୀବନରେ କେବେ ନା କେବେ ୧% ଲୋକ ଓ ଯେ କୌଣସି ବର୍ଷରେ ୦.୦୫% ଲୋକ ଏହି ରୋଗରେ ପଡ଼ିତ ହୁଅନ୍ତି । କୋଡ଼ିଏରୁ ଚାଳିଶ ବର୍ଷ ବୟସ ମଧ୍ୟରେ ଏହି ରୋର ହୁଏ । ମହିଳାଙ୍କ ଅପେକ୍ଷା ପୁରୁଷମାନେ ୪ ଗୁଣ ଅଧିକ ଆକ୍ରାନ୍ତ ହୁଅନ୍ତି । ଦଳ ହୋଇ ଏହି ମୁଣ୍ଡବିନ୍ଧ ହେଉଥିବାରୁ ଏହାକୁ ଦଳଗତ ବା କ୍ଲସ୍ଟର ମୁଣ୍ଡବିନ୍ଧା ଓ ଇଂରାଜୀରେ କ୍ଲସ୍ଟର ହେଡାକ୍ କୁହାଯାଏ । ଏହାକୁ ଆତ୍ମଘାତୀ ମୁଣ୍ଡବିନ୍ଧା  " "  ମଧ୍ୟ କୁହାଯାଏ ।
ଅଙ୍ଗ ନଦୀ , ଭାରତୀୟ ରାଜ୍ୟ ଓଡ଼ିଶାରେ ବାହିତ ହଉଥିବା ଏକ ନଦୀ । ଏହା ପୂର୍ବ -ମଧ୍ୟ ଭରତର ଏକ ମୁଖ୍ୟ ନଦୀ ମହାନଦୀର ଏକ ଉପନଦୀ । ଏହି ନଦୀ ୪୫୭ ମିଟର ପତ୍ତନ ଉପରୁ ଆସି ମହାନଦୀରେ ମିଶିବା ଆଗରୁ ୨୦୪ କିଲୋମିଟର ଦୁରତ୍ୱ ପ୍ରବାହିତ ହୋଇ ସୋନପୁର ସହରର ଉପର ଦିଗରେ ୧୧ କିଲୋମିଟର ଦୂରରେ ମହାନଦୀ ସହ ସମ୍ମିଳିତ ହୁଏ । ଅଙ୍ଗ ନଦୀର ଜଳଗ୍ରହଣ ଅଞ୍ଚଳ ପ୍ରାୟ ୫.୧୨୮ ବର୍ଗ କିଲୋମିଟର ।
ଚଟିଘର  (ପାନ୍ଥଶାଳା ଓ ଉତାରଖାନା ନାମରେ ମଧ୍ୟ ଜଣା) ଆଗକାଳରେ ପାନ୍ଥଶାଳା ବା ବସାଘର  । ବଦାନ୍ୟ ବ୍ୟକ୍ତିମାନେ ଏଠାରେ ଯାତ୍ରୀମାନଙ୍କ ପାଇଁ ମାଗଣାରେ ରହିବା ବ୍ୟବସ୍ଥା କରୁଥିଲେ । ଚଟିଘରେ ରହୁଥିବା ତୀର୍ଥଯାତ୍ରୀମାନଙ୍କୁ ମାଗଣାରେ ଖାଇବାକୁ ଦିଆ ଯାଉଥିଲା । ଚଟିଘର ଓ ଦେଉଳାଅଦି ତୀର୍ଥଯାତ୍ରୀମାନଙ୍କ ପାଇଁ ନିର୍ଭୟ ଆଶ୍ରୟସ୍ଥଳୀ ଥିଲା । ରାଜମାର୍ଗ ପ୍ରସ୍ତୁତ କରାଇ ମାର୍ଗର ଉଭଯ ପାର୍ଶ୍ୱରେ ଅନେକ ଚଟିଘର ତୋଳାଇ ପଥିକମାନଙ୍କର ବିଶେଷ ସୁବିଧା କରାଇ ଦେଇଥିଲେ । ମାଦଳା ପାଞ୍ଜିରେ ଉଲ୍ଲେଖ ଅଛି ଯେ ଅନଙ୍ଗଭୀମଦେବ ଶତ ଶତ ରାଜମାର୍ଗ ପ୍ରସ୍ତୁତ କରାଇ ମାର୍ଗର ଉଭୟ ପାର୍ଶ୍ୱରେ ଅନେକ ଚଟିଘର ତୋଳାଇ ପଥିକମାନଙ୍କର ବିଶେଷ ସୁବିଧା କରାଇ ଦେଇଥିଲେ । ଲକ୍ଷ୍ୟ ଶ୍ରୀକ୍ଷେତ୍ରକୁ ଆସୁଥିବା ଓ ଶ୍ରୀକ୍ଷେତ୍ରରୁ ବାହୁଡି ଯାଉଥିବା ଯାତ୍ରୀମାନଙ୍କ ପାଇଁ ଖୋଲା ରହିବା ସହିତ ମନ୍ଦିରଦ୍ୱାରା ଯାତ୍ରୀମାନେ କିପରି ସୁବିଧା ପାଇବେ ଓ ପ୍ରସାଦ ପାଇବେ,ପୁଣି ଜୟ ଜଗନ୍ନାଥ ଧ୍ୱନି ଦେଇ ନିଜ ବାଟରେ ବାହୁଡିବା ଏହାର ଲକ୍ଷ ।
ବାରକୋଟ, ଭାରତୀୟ ରାଜ୍ୟ ଓଡ଼ିଶାର ଦେବଗଡ଼ ଜିଲ୍ଲାରେ ଅବସ୍ଥିତ ଏକ ସହର । ଏହା ଜାତୀୟ ରାଜପଥ ୬ ଏବଂ ଜାତୀୟ ରାଜପଥ ୨୩ ଉପରେ ରହିଛି । ଏହା ଏକ ତହସିଲ ଅଞ୍ଚଳ ଓ ବାରକୋଟ ସହର ତହସିଲର ମୁଖ୍ୟ ଦପ୍ତର । ଏହାର ଜିଲ୍ଲା ସଦର ମହକୁମା ଦେବଗଡ ଏଠାରୁ ୩୧ କିଲୋମିଟର ଦୂରରେ ଅବସ୍ଥିତ । ଭୌଗୋଳିକ ସ୍ଥିତି ବାରକୋଟର ଭୌଗୋଳିକ ସ୍ଥିତି 21.55  85.01    / 21.55; 85.01 ଓ ଏହା ସମୁଦ୍ରପତ୍ତନଠାରୁ ୧୨୬ ମିଟର ଉପରେ ଅବସ୍ଥିତ । ଜନସଂଖ୍ୟା ୨୦୧୧ ଜନଗଣନା ଅନୁସାରେ ବରକୋଟର ଜନସଂଖ୍ୟା ୫୮୨ ଥିଲା । ଏହା ମଧ୍ୟରୁ ପୁରୁଷ ସଂଖ୍ୟା ୩୦୯ ଓ ମହିଳା ସଂଖ୍ୟା ୨୭୩ ଥିଲା । ୬ ବର୍ଷରୁ କମ ସଂଖ୍ୟା ୧୧.୬୮ % ଥିବା ବେଳେ ବାରକୋଟର ସାକ୍ଷ୍ୟରତା ହାର ୬୮.୦୯% ଥିଲା । ଏହା ଓଡ଼ିଶାର ସାକ୍ଷରତା ହାରଠାରୁ କମ ।
ପାଟଳୀ ଏକ ଦ୍ରୁମଜାତୀୟ ଉଦ୍ଭିଦ। ପତ୍ରଗୁଡ଼ିକ କୋରେଇ ପତ୍ର ପରି ହେଲେ ବି ଆକାରରେ ଓସାରିଆ। ଫୁଲଗୁଡ଼ିକ ପେନ୍ଥାଳିଆ ଓ ରକ୍ତଗୋଲାପ ବର୍ଣର ହୋଇଥାଏ। ଭାରତର ବିଭିନ୍ନ ସ୍ଥାନରେ ଏହି ଗଛ ଦେଖିବାକୁ ମିଳେ। ବିବିଧ ଭାରତୀୟ ପ୍ରାଦେଶିକ ନାମ ଶାସ୍ତ୍ରୋକ୍ତ ଗୁଣ ତିକ୍ତ ମିଶ୍ରିତ କଟୁ ଓ କଷାୟରସ, ରକ୍ତଶୋଧକ ଓ ଦୀପକ ବ୍ୟବହାର ଏହାର ସର୍ବାଙ୍ଗ ଔଷଧ ରୂପେ ବ୍ୟବହାର କରାଯାଏ। ଜ୍ୱର, କଫ, ବାନ୍ତି, ହିକ୍କା, ଶୋଥ, କୃମି, ଅରୁଚି, ତୃଷ୍ଣା, ରକ୍ତବିକୃତି ଓ ବ୍ରଣାଦି କ୍ଷତ ଆଦିର ଚିକିତ୍ସାରେ ଏହା କାମରେ ଲାଗିଥାଏ। ପତ୍ର ଜ୍ୱର ହିକ୍କା ଓ କାସ ନାଶକ, ମୂଳ ଓ ଛେଲି ରକ୍ତଶୋଧକ। ଏହାକୁ ଶୁଣ୍ଠୀଚୂର୍ଣ୍ଣ ସହିତ ମଧ୍ୟ ବ୍ୟବହାର କରାଯାଇଥାଏ।
ରେଙ୍ଗସାପାଲି, ଓଡ଼ିଶାର କଳାହାଣ୍ଡି ଜିଲ୍ଲାର ଗୋଲାମୁଣ୍ଡା ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି କଳାହାଣ୍ଡି ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଭବାନିପାଟଣାଠାରୁ ୨୬ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବ ମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ଦୀନବନ୍ଧୁ ବେହେରା  (୪ ମାର୍ଚ୍ଚ ୧୯୦୬ - ୨୮ ଅଗଷ୍ଟ ୧୯୭୮) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଏବଂ ପରେ କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ସେ ଘୁମୁସର ବିଧାନ ସଭା ନିର୍ବାଚନ ମଣ୍ଡଳୀରୁ ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସ୍ୱାଧୀନତା ପରେ ୧୯୫୨ ଓ ୧୯୬୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ରୁସେଲକୋଣ୍ଡା ଓ ଭଞ୍ଜନଗର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧ମ ଓ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଦୀନବନ୍ଧୁ ୧୯୦୬ ମସିହାର ମାର୍ଚ୍ଚ ୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରଘୁନାଥ ବେହେରା ଓ ପତ୍ନୀଙ୍କ ନାମ କିରଣମୟୀ ଦେବୀ । ରାଜନୈତିକ ଜୀବନ ଦୀନବନ୍ଧୁ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ ଏବଂ ସ୍ୱାଧୀନତା ପରେ ଦୁଇଥର କାର୍ଯ୍ୟ କରିଥିଲେ । ବିଧାନ ସଭା ସଭ୍ୟ ବିବରଣୀ ମୃତ୍ୟୁ ଦୀନବନ୍ଧୁ ୧୯୭୮ ମସିହାର ଅଗଷ୍ଟ ୨୮ ତାରିଖରେ ୭୨ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ତିତିଗାଁ ଓଡ଼ିଶାର ଅନୁଗୋଳ ଜିଲ୍ଲାର ଆଠମଲ୍ଲିକ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଆଠମଲ୍ଲିକ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ ୯୨ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଅଛି । ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ଲାଠିକଟା, ଭାରତୀୟ ରାଜ୍ୟ ଓଡ଼ିଶାର ସୁନ୍ଦରଗଡ ଜିଲ୍ଲାର ଏକ ଗ୍ରାମ । ଜନସଂଖ୍ୟା ୨୦୦୧ ଜନଗଣନା ଅନୁସାରେ ଲାଠିକତାର ଜନସଂଖ୍ୟା ୬୮୯୬ ଥିଲା । ଏହା ମଧ୍ୟରୁ ପୁରୁଷ ସଂଖ୍ୟା ୫୩% ହେଇଥିବା ବେଳେ ମହିଳା ସଂଖ୍ୟା ୪୭% ଥିଲା । ୬ ବର୍ଷରୁ କମ ଆବାଦୀ୧୩% ରହିଥିଲା । ଏହି ସହରର ସାକ୍ଷ୍ୟରତା ହାର ୭୨% ରହିଥିଲା , ଯାହା ଜାତୀୟ ହାରଠାରୁ ଅଧିକ ଥିଲା ।
ରୂପୀ କୌର ଜଣେ କାନାଡ଼ାର ନାରିବାଦୀ କବି, ଲେଖକ ଏବଂ କଥିତ ଶବ୍ଦ କଳାକାର ଅଟନ୍ତି । ଇନଷ୍ଟୋଗ୍ରାମରେ ତାଙ୍କର କବିତା ଅନଲାଇନରେ ପୋଷ୍ଟ କରି ଲାଭ ପାଇବା ପାଇଁ ସେ  "ଇନଷ୍ଟାପୋଟ୍"  ଭାବରେ ଜଣାଶୁଣା । ସେ ୨୦୧୫ ମସିହାରେ  "କ୍ଷୀର ଏବଂ ମହୁ"  ଶୀର୍ଷକ କବିତା ଏବଂ ଗଦ୍ୟର ଏକ ପୁସ୍ତକ ପ୍ରକାଶ କରିଥିଲେ , ଯାହା ହିଂସା, ଶୋଷଣ, ପ୍ରେମ, କ୍ଷତି ଏବଂ ନାରୀତ୍ବର ବିଷୟବସ୍ତୁକୁ ଦର୍ଶାଏ । ଜୀବନ ରୂପୀ କୌର ଭାରତର ପଞ୍ଜାବରେ ଜନ୍ମଗ୍ରହଣ କରିଥିଲେ ଏବଂ ଯେତେବେଳେ ସେ ୪ ବର୍ଷ ବୟସରେ ପିତାମାତାଙ୍କ ସହ କାନାଡ଼ାର ଟୋରୋଣ୍ଟୋକୁ ଯାଇଥିଲେ । ପିଲାଦିନେ ସେ ଚିତ୍ର ଆଙ୍କିବା ପାଇଁ ତାଙ୍କ ମାଁଙ୍କଠାରୁ ପ୍ରେରଣା ନେଇଥିଲେ । ସେ ନିଜ ଜନ୍ମଦିନରେ ନିଜ ବନ୍ଧୁମାନଙ୍କୁ କବିତା କିମ୍ବା ମାଧ୍ୟମିକ ବିଦ୍ୟାଳୟ କ୍ରସ ପାଇଁ ବାର୍ତ୍ତା ଲେଖନ୍ତି। ସେ ଓଣ୍ଟାରିଓ ୱାଟରଲୁ ବିଶ୍ୱବିଦ୍ୟାଳୟରେ ସୁଭାଷନ- କଳା ବ୍ୟବସାୟିକ ଲେଖା ଅଧ୍ୟୟନ କରିଥିଲେ । ସେ ବର୍ତ୍ତମାନ ତାଙ୍କ ପିତାମାତା ଏବଂ ଚାରି ଭାଇଙ୍କ ସହ ଅନଟାରିଓର ବ୍ରମ୍ପଟନରେ ରହନ୍ତି ।
ଜୟନ୍ତୀ ସୁତିଆ ଜଣେ ଭାରତୀୟ ପଦାର୍ଥ ବିଜ୍ଞାନୀ । ଉତ୍ତର-ପୂର୍ବ ଭାରତର ଏକମାତ୍ର ମୁଖ୍ୟ ଗବେଷଣା କେନ୍ଦ୍ର ଆସାମର ଗୁଆହାଟୀସ୍ଥିତ ଇନଷ୍ଟିଚ୍ୟୁଟ ଅଫ ଆଡଭାନ୍ସଡ଼ ଷ୍ଟଡ଼ି ଇନ ସାଇନ୍ସ ଆଣ୍ଡ ଟେକନୋଲୋଜିର ନିର୍ଦ୍ଦେଶକ ଭାବେ କାର୍ଯ୍ୟଗ୍ରହଣ କରି ସେ ବିଭିନ୍ନ ବିଜ୍ଞାନଭିତ୍ତିକ ଅନୁଷ୍ଠାନର ମୁଖ୍ୟ ଭାବେ କାମ କରିଥିବା ଭାରତୀୟ ନାରୀମାନଙ୍କ ଭିତରୁ ଜଣେ । ସେ ନ୍ୟାସନାଲ ଏକାଡେମୀ ଅଫ ସାଇନ୍ସର ଜଣେ ଫେଲୋ । ସେ ଭାରତ ସରକାରଙ୍କ ବିଜ୍ଞାନ ଓ ପ୍ରଯୁକ୍ତି ବିଭାଗର ଜଣେ ଏମିରେଟ୍ସ ବୈଜ୍ଞାନିକ । ପ୍ରାରମ୍ଭିକ ସୁତିଆ ଆସାମର କଟନ କଲେଜରେ ଛାତ୍ରୀ ଥିବା ବେଳେ ପଦାର୍ଥ ବିଜ୍ଞାନ ସହ ଜଡ଼ିତ ହୋଇଥିଲେ । ଟୋକିଓସ୍ଥିତ ପ୍ଲାଜମା ଲାବୋରୋଟୋରୀ ଅଫ ଦି ଇନଷ୍ଟିଚ୍ୟୁଟ ଅଫ ସ୍ପେସ ଆଣ୍ଡ ଆଷ୍ଟ୍ରୋନୋମିକାଲ ସାଇନ୍ସରେ କାମ କରିବା ପାଇଁ ୧୯୮୮ରେ ଜାପାନ ସରକାରଙ୍କଦ୍ୱାରା ମିଳିଥିବା ଫେଲୋସିପ ସରିଲା ପରେ ସେ ୨୦୦୫ରେ ଇନଷ୍ଟିଚ୍ୟୁଟ ଅଫ ଆଡଭାନ୍ସଡ଼ ଷ୍ଟଡ଼ି ଇନ ସାଇନ୍ସ ଆଣ୍ଡ ଟେକନୋଲୋଜିର ନିର୍ଦ୍ଦେଶକ ହୋଇଥିଲେ ।
ମାନିଟଲ  (ଇଂରାଜୀ ଭାଷାରେ ) ଏକ ପ୍ରକାର ସୁଗରକୁ   କୁହାଯାଏ ଯାହା ଔଷଧ ରୂପରେ ବ୍ୟବ‌ହୃତ ହୁଏ  । ସୁଗରକୁ ମିଷ୍ଟକାରୀ ପଦାର୍ଥ ଭାବରେ ମଧୁମେହ ଖାଦ୍ୟରେ ବ୍ୟବ‌ହୃତ ହୁଏ, ଯେହେତୁ ଏହା ଅନ୍ତନଳୀରୁ ଭଲରୂପେ ଅବଶୋଷଣ ହୋଇପାରେନାହିଁ । ଔଷଧ ଭାବରେ ଏହା ଆଖି ଭିତରର ବର୍ଦ୍ଧିତ ଚାପ କମେଇବାରେ ସାହାଯ୍ୟ କରେ ଯେପରିକି ଗ୍ଲକୋମାରେ ହୁଏ ଓ ଖପୁରୀ ମଧ୍ୟସ୍ଥ ଚାପ   ମଧ୍ୟ କମାଏ । ରୋଗୀକୁ ଏହା ଇଞ୍ଜେକସନ ଆକାରରେ ଦିଆଯାଏ । ପନ୍ଦର ମିନିଟ ମଧ୍ୟରେ ଏହାର ପ୍ରଭାବ ଆରମ୍ଭ ହୋଇ ୮ଘଣ୍ଟା ପର୍ଯ୍ୟନ୍ତ ରହେ ।}} ମାନିଟଲର ପାର୍ଶ୍ୱ ପ୍ରତିକ୍ରିୟାରେ ନିର୍ଜଳନ   ଓ ଇଲେକ୍ଟ୍ରୋଲାଇଟ ସମସ୍ୟା   ଉତ୍ପନ୍ନ ହୋଇପାରେ । ଅନ୍ୟାନ୍ୟ ସାଂଘାତିକ ପାର୍ଶ୍ୱ ପ୍ରତିକ୍ରିୟାରେ ହୃଦ୍‌ପାତ ଓ ବୃକ୍‌କ ସମସ୍ୟା   ହୋଇପାରେ । ଗର୍ଭାବସ୍ଥାରେ ଏହାର ଭୂମିକା ସ୍ପଷ୍ଟ ହୋଇନାହିଁ । ଏହା ଅସମୋଟିକ ଡାଇୟୁରେଟିକ   ଶ୍ରେଣୀର ଏକ ଔଷଧ ଓ ମସ୍ତିଷ୍କ ତ‌ଥା ଆଖିରୁ ତରଳ ପଦାର୍ଥ କାଢ଼ିଆଣେ । ସନ ୧୮୦୬ରେ ଜୋଏଫ ଲୁଇ ପ୍ରାଉସ୍ଟ   ଏହି ପଦାର୍ଥ ଆବିଷ୍କାର କରିଥିଲେ । 1806. ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ଦିନ ଡୋଜର କ୍ରୟ ମୂଲ୍ୟ ୧.୧୨ରୁ ୫.୮୦ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ କୋର୍ଷ ଔଷଧର ମୂଲ୍ୟ ୨୫ରୁ ୫୦ ଆମେରିକୀୟ ଡଲାର । ପୂର୍ବରୁ ଏହା ଫ୍ଲୋୱାରିଙ୍ଗ ଆସରୁ   ତିଆରି ହେଉଥିଲା ଓ ଏହାକୁ ମାନା କୁହାଯାଉଥିଲା କାରଣ ଏହା ବାଇବେଲରେ ଲିଖିତ ଏହ ଖାଦ୍ୟ ଭଳି ଦେଖାଯାଉଥିଲା ।
ଫିନାଇଲେଫ୍ରିନ  (ଇଂରାଜୀ ଭାଷାରେ ) ଏକ ଔଷଧ ଯାହା ରକ୍ତ ଚାପ ବୃଦ୍ଧି କରିବାକୁ, ମିଡ୍ରିଆସିସ  , ଡିକଞ୍ଜେସ୍ଟାଣ୍ଟ   ନିମନ୍ତେ ଓ ଅର୍ଶ କମ୍ କରିବାକୁ ଦିଆଯାଏ  । ଡିକଞ୍ଜେସ୍ଟାଣ୍ଟ ଭାବରେ ମାର୍କେଟରେ ମିଳିଲେ ମଧ୍ୟ ପାଟିରେ ଦିଆଗଲେ, ଆଲର୍ଜିକ ନାକ ପ୍ରଦାହ ରୋଗ ନିମନ୍ତେ ଏହାର ଉପକାର ସ୍ପଷ୍ଟ ହୋଇନାହିଁ । ଏହା ପାଟିରେ, ଶିରା ଓ ମାଂସପେଶୀରେ ଇଞ୍ଜେକସନ ଆକାରରେ ଦିଆଯାଏ ବା ଚର୍ମରେ ଲଗାଯାଏ । ଫିନାଇଲେଫ୍ରିନ ପାଟିରେ ନେବାପରେ ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ, ମୁଣ୍ଡବିନ୍ଧା ଓ ଉଦ୍‌ବେଗ ପ୍ରକାଶ ପାଇପାରେ । ଅର୍ଶ ଚିକିତ୍ସାରେ ଏହା ସ‌ହ୍ୟ କରିହୁଏ । ପାର୍ଶ୍ୱ ପ୍ରତିକ୍ରିୟା ସାଂଘାତିକ ହେଲେ ଧୀର ହୃଦ୍‌ଗତି , ଅନ୍ତନଳୀ ସ୍ୱଳ୍ପ ରକ୍ତ‌ହୀନତା, ଆଞ୍ଜାଇନା, ବୃକ୍‌କ ଫେଲ   ଓ ଇଞ୍ଜେକସନ ନେବା ସ୍ଥାନରେ ତନ୍ତୁ ମୃତ୍ୟୁ   ହୋଇପାରେ । ଗର୍ଭାବସ୍ଥା ଓ ସ୍ତନ୍ୟପାନ   ସମୟରେ ଏହି ଔଷଧର ନିରାପତ୍ତା ବିଷୟ ସ୍ପଷ୍ଟ ହୋଇନାହିଁ । ଫିନାଇଲେଫ୍ରିନ ଏକ ସିଲେକ୍ଟିଭ ଆଡ୍ରେନର୍ଜିକ ରିସେପ୍ଟର ସକ୍ରିୟକାରୀ  ( 1- ); ତେଣୁ ଧମନୀ   ଓ ଶିରା   ସଙ୍କୁଚିତ ହୋଇଯାଏ  । ସନ ୧୯୨୭ରେ ଫିନାଇଲେଫ୍ରିନ ପେଟେଣ୍ଟ ହେବାପରେ ସନ ୧୯୩୮ରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହା ଜେନେରିକ ଔଷଧ ନାମରେ   ବିକ୍ରୟ ହୁଏ । ସଂଯୁକ୍ତ ରାଷ୍ଟ୍ରରେ   ଏନଏଚଏସକୁ   ଏହାର ଏକ ଭାଏଲ ପିଛା ପ୍ରାୟ ୪ ପାଉଣ୍ଡ ଖର୍ଚ୍ଚ କରିବାକୁ ପଡ଼ୁଥିଲା । ଏହାର ଅପବ୍ୟବ‌ହାର ଅତି ସାଧାରଣ । ଏହା ମଧ୍ୟ ଦେଖନ୍ତୁ ଆଧାର ବାହ୍ୟ ଲିଙ୍କ  " " . : . , .  " " . { }:  - -
ରୋଚେଲ ପୋଟକର ଜଣେ ଭାରତୀୟ ଗଳ୍ପ ଲେଖିକା ତଥା କବି ଯିଏକି ଭାରତର ମୁମ୍ବାଇରେ ରୁହନ୍ତି । ତାଙ୍କ କାର୍ଯ୍ୟରେ କ୍ଷୁଦ୍ର ଗଳ୍ପ ସଂଗ୍ରହଗୁଡ଼ିକ ଆରିଥମେଟିକ୍ ଅଫ୍ ବ୍ରେଷ୍ଟ ଏବଂ ଅନ୍ୟାନ୍ୟ କାହାଣୀ ଓ ବମ୍ବେ ହ୍ୟାଙ୍ଗଓଭର ଏବଂ କବିତା ସଂଗ୍ରହର ଫୋର ଡିଗ୍ରୀ ଅଫ ସେପ୍ରେସନ ଓ ପେପର ଆସ୍ୟୁଲୁମ ଅନ୍ତର୍ଭୁକ୍ତ । ସେ ଆଇଓ ବିଶ୍ୱବିଦ୍ୟାଳୟର ଆନ୍ତର୍ଜାତୀୟ ଲେଖା କାର୍ଯ୍ୟକ୍ରମରେ ୨୦୧୫ ଫଲ୍ ରେସିଡେନ୍ସିରେ ଲେଖକ ଏବଂ ୨୦୧୬-୨୦୧୭ ମସିହାରେ ସ୍କଟଲ୍ୟାଣ୍ଡର ଷ୍ଟିରଲିଂ ୟୁନିଭରସିଟିରେ ଚାର୍ଲ୍ସ ୱାଲେସ୍ ରାଇଟର୍ଙ୍କ ସହକର୍ମୀ ଥିଲେ । ସେ ଆର୍କସ୍-ଅଫ୍-ସର୍କଲ୍ କଳାକାରଙ୍କ ଆବାସିକ କାର୍ଯ୍ୟକ୍ରମର ପ୍ରତିଷ୍ଠାତା ଅଟନ୍ତି । ପ୍ରାଥମିକ ଜୀବନ ଏବଂ ଶିକ୍ଷା ରୋଚେଲ ପୋଟକର କଲ୍ୟାଣର ଗୋଆରେ ଜନ୍ମଗ୍ରହଣ କରିଥିଲେ । ସେ ୧୯୯୮ ମସିହାରେ ମୁମ୍ବାଇ ଆସିଥିଲେ । ସେ ବାଣିଜ୍ୟରେ କଲେଜ ଡିଗ୍ରୀ ଏବଂ ମହାଲକ୍ଷ୍ମୀ ୱିଗାନ ଏବଂ ଲେ କଲେଜରୁ ବିଜ୍ଞାପନରେ ସ୍ନାତକୋତ୍ତର ଡିଗ୍ରୀ ସମାପ୍ତ କରିଥିଲେ । ସେ ଅଷ୍ଟ୍ରେଲିଆର ଲା ଟ୍ରୋବ ୟୁନିଭରସିଟିରୁ ଏମବିଏ ସମାପ୍ତ କରିଥିଲେ । ବୃତ୍ତି ଲେଖକ ଭାବରେ ତାଙ୍କର କ୍ଷୁଦ୍ରଗଳ୍ପ ଏବଂ କବିତା ପୁସ୍ତକ, ପତ୍ରିକା ଏବଂ ପୁରାଣରେ ପ୍ରକାଶିତ ହୋଇଛି । ସେ କଲ୍ୟାଣରୁ ମୁମ୍ବାଇ ଯିବା ପରେ ସେ ତାଙ୍କର ପ୍ରଥମ କ୍ଷୁଦ୍ରଗଳ୍ପ  "ମେଟାମର୍ଫୋସିସ୍ ଅଫ ଜୋ ପେରେରାର"  ଲେଖିଥିଲେ । ୨୦୦୭ ମସିହାରେ ସୁରଟରେ ଥିବା ତାପ୍ତି ନଦୀ ମୂହାଣ ପରିଦର୍ଶନ କରିବା ପରେ ଏବଂ ତାଙ୍କର ପ୍ରଥମ କାଳ୍ପନିକ ଲେଖା କର୍ମଶାଳାରେ ଯୋଗଦେବା ପରେ ସେ କାହାଣୀ  "ଟ୍ରପିକାଲ୍ ଏଷ୍ଟୁରି"  ଲେଖିଥିଲେ । ୨୦୧୩ ମସିହାରେ, ସେ ଏକ ଟଲ୍ ଟେଲ୍ସ ପ୍ରୋଜେକ୍ଟ କାହାଣୀ ଇଭେଣ୍ଟରେ ଅଂଶଗ୍ରହଣ କରିଥିଲେ ଏବଂ ତାଙ୍କ ବ୍ୟକ୍ତିଗତ ଅନୁଭୂତିରୁ ଏକ କାହାଣୀ ସଭିଙ୍କ ସହ ବାଣ୍ଟିଥିଲେ । ତାଙ୍କର ପ୍ରଥମ କ୍ଷୁଦ୍ର ଗଳ୍ପ, ଦି ଆରିଥମେଟିକ୍ ଅଫ୍ ବ୍ରେଷ୍ଟ ଏବଂ ଅନ୍ୟାନ୍ୟ କାହାଣୀ, ୨୦୧୪ ମସିହାରେ ପ୍ରକାଶିତ ହୋଇଥିଲା ଏବଂ ପରବର୍ତ୍ତୀ, ଗୋଆର ପ୍ରକାଶନଦ୍ୱାରା ଡିଜିଟାଲ୍ ବୁକ୍ ଅଫ୍ ଦି ଇୟର ପୁରସ୍କାର ୨୦୧୪ ପାଇଁ ସର୍ଟଲିଷ୍ଟ କରାଯାଇଥିଲା । 2014 ରେ, ସେ କାପ୍ୟୁକିନୋ ରିଡିଂ  ର ଅନ୍ୟତମ ପ୍ରତିଷ୍ଠାତା ଥିଲେ, ଯାହା ମୁମ୍ବାଇର ହର୍ନିମାନ ସର୍କଲର ଏକ ଷ୍ଟାରବକ୍ସରେ ଏକ କବିତା ପଠନ ଆୟୋଜନ କରିଥିଲା । ଏହି ସମୟରେ, ସେ ଭାରତରେ କବିତା ପଠନକୁ ପ୍ରୋତ୍ସାହିତ କରିବା ପାଇଁ ରାଘବେନ୍ଦ୍ର ମଧୁଙ୍କଦ୍ୱାରା ଗଠିତ ଏକ କବିତା କାଉଚରରେ ମଧ୍ୟ ଅଂଶଗ୍ରହଣ କରିଥିଲେ ଏବଂ ନେସା ପତ୍ରିକାର ସହ-ସମ୍ପାଦକ ଥିଲେ । ୨୦୧୫ ମସିହାରେ, ସେ ଆଇୱା ବିଶ୍ୱବିଦ୍ୟାଳୟରେ ଆନ୍ତର୍ଜାତୀୟ ଲେଖା କାର୍ଯ୍ୟକ୍ରମର ୨୦୧୫ ପତିତପାବନ କାର୍ଯ୍ୟକ୍ରମରେ ଲେଖକ ଭାବରେ ଅଂଶଗ୍ରହଣ କରିବାକୁ ମନୋନୀତ ହୋଇଥିଲେ । ଜାନୁଆରୀ ୨୦୧୬ର ଏକ ସାକ୍ଷାତକାରରେ, ସେ ତାଙ୍କ କାର୍ଯ୍ୟରେ ବାସ୍ତବବାଦ ଏବଂ ଯାଦୁ ବାସ୍ତବତା ବିଷୟରେ ଆଲୋଚନା କରିଥିଲେ ଏବଂ କହିଥିଲେ ଯେ ତାଙ୍କ ଲେଖା ହାରୁକି ମୁରାକାମିଦ୍ୱାରା ପ୍ରଭାବିତ । ତାଙ୍କର ପ୍ରଥମ କବିତା ପୁସ୍ତକ, ଫୋର ଡିଗ୍ରୀ ଅଫ ସେପାରେସନ, ୨୦୧୬ ମସିହାରେ ପ୍ରକାଶିତ ହୋଇଥିଲା ଏବଂ ଏହା ମୁମ୍ବାଇକୁ ଯିବା ସମୟରେ ଲେଖାଯାଇଥିବା କବିତାକୁ ଅନ୍ତର୍ଭୁକ୍ତ କରିଥିଲା । ସେ ସ୍କଟଲ୍ୟାଣ୍ଡର ଷ୍ଟିରଲିଂ ୟୁନିଭରସିଟିରେ ୨୦୧୬-୨୦୧୭ ଚାର୍ଲ୍ସ ୱାଲେସ୍ ରାଇଟର୍ ସହଯୋଗୀ ଥିଲେ । ୨୦୧୭ ରେ, ସେ ମୁମ୍ବାଇରେ ଆର୍କ୍ସ-ଅଫ୍-ସର୍କଲ୍ ଆର୍ଟିଷ୍ଟସ୍ ରେସିଡେନ୍ସି ପ୍ରତିଷ୍ଠା କରିଥିଲେ ଏବଂ ଡିସେମ୍ବର ୨୦୧୭ରେ ମୁମ୍ବାଇର ଆମେରିକାର କନସୁଲେଟ୍ ଆର୍ଥିକ ସହାୟତାରେ ୧୨ ଜଣ କଳାକାରଙ୍କ ପାଇଁ ଏହାର ପ୍ରଥମ ଦଶ ଦିନିଆ କାର୍ଯ୍ୟକ୍ରମର ଆୟୋଜନ କରିଥିଲେ । ୨୦୧୭ ଏବଂ ୨୦୧୮ ରେ, ସେ କବିତା ସମ୍ପାଦକ ଭାବରେ ଜୋଆ ରୋକ୍ ସାହିତ୍ୟ ପତ୍ରିକାରେ ସହଯୋଗ କରିଥିଲେ । ଅଭିନେତା ଭାବରେ ରାମଙ୍କଦ୍ୱାରା ନିର୍ଦ୍ଦେଶିତ ତାମିଲ ଚଳଚ୍ଚିତ୍ର ତାରାମଣୀରେ ଏକ ଚରିତ୍ର ଭୂମିକାରେ ରୋଚେଲ ଡେବ୍ୟୁ କରିଥିଲେ ।
ସଚିନ ଦେବ ବର୍ମନ  ୧ ଅକ୍ଟୋବର ୧୯୦୬   ୩୧ ଅକ୍ଟୋବର ୧୯୭୫  ଜଣେ ଭାରତୀୟ ସଙ୍ଗୀତ ନିର୍ଦ୍ଦଶକ ଓ ଗାୟକ ଥିଲେ । ସେ ତ୍ରିପୁରା ରାଜ ପରିବାରର ସଦସ୍ୟ ଥିଲେ ଓ ବଙ୍ଗଳା ଭାଷାରେ ୧୯୩୭ରେ ଚଳଚ୍ଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ସେ ହିନ୍ଦୀ ଓ ବଙ୍ଗଳା ଭାଷାରେ ପ୍ରାୟ ୧୦୦ଟି ଚଳଚ୍ଚିତ୍ରରେ ସୁର ସଙ୍ଗୀତ ଦେଇଥିଲେ । ସଙ୍ଗୀତକାର ବ୍ୟତୀତ ସେ ସେମି-କ୍ଲାସିକାଲ ଓ ବଙ୍ଗଳା ଲୋକ ସଙ୍ଗୀତରେ ଗାଇଥିଲେ । ତାଙ୍କର ପୁତ୍ର ଏସ ଡି ବର୍ମନ ମଧ୍ୟ ବଲିଉଡର ଜଣେ ସ୍ୱନାମଧନ୍ୟ ସଙ୍ଗୀତକାର ଥିଲେ । ବର୍ମନଙ୍କ ସଙ୍ଗୀତ ସେତେବେଳର ମୂଖ୍ୟ ଗାୟକମାନେ ଯେପରିକି କିଶୋର କୁମାର, ଲତା ମଙ୍ଗେସକର, ମହମ୍ମଦ ରଫି, ଗୀତା ଦତ୍ତ, ମାନ୍ନା ଦେ, ହେମନ୍ତ କୁମାର, ଆଶା ଭୋନସଲେ, ସମସାଦ ବେଗମ, ମୁକେଶ ଓ ତଲତ ମହମ୍ମଦ ଇତ୍ୟାଦି ଗାଇଥିଲେ । ପ୍ରଚ୍ଛଦପଟ ଗାୟକ ଭାବରେ ସେ ୧୪ଟି ହିନ୍ଦୀ ଓ ୧୩ଟି ବଙ୍ଗଳା ଚଳଚ୍ଚିତ୍ରରେ ଗାଇଥିଲେ । ପୃଷ୍ଠଭୂମି ବେଙ୍ଗଲ ପ୍ରେସିଡେନ୍ସିର  (ଆଜିକାଲିର ବଙ୍ଗଲାଦେଶ) କୋମିଲା ସ୍ଥାନରେ ୧ ଅକ୍ଟୋବର ୧୯୦୬ ମସିହାରେ ରାଜକୁମାରୀ ନିର୍ମଳା ଦେବୀ, ଯିଏ ମଣିପୁର ରାଜ୍ୟର ରାଜକୁମାରୀ ଓ ତ୍ରିପୁରାର ମହାମାନ୍ୟବର ରାଜକୁମାର ନବଦ୍ୱୀପଚନ୍ଦ୍ର ଦେବ ବର୍ମନଙ୍କ ଔରସରୁ ସଚିନ ଜନ୍ମ ଗ୍ରହଣ କରିଥିଲେ  । ପିତାମାତାଙ୍କ ୫ ପୁତ୍ରଙ୍କ ମଧ୍ୟରୁ ସବୁଠାରୁ ସାନ ଥିଲେ ଓ ତାଙ୍କର ମୋଟ ୯ଟି ପିଲା ଥିଲେ । ସଚିନଙ୍କର ବୟସ ୨ ବର୍ଷ ମାତ୍ର ହୋଇଥିଲା ବେଳେ ତାଙ୍କ ମାତା ମୃତ୍ୟୁ ବରଣ କରିଥିଲେ । ଶିକ୍ଷା ଅଗାରତାଲା, ତ୍ରିପୁରାର କୁମାର ବୋର୍ଡ଼ିଙ୍ଗ ସ୍କୁଲରେ ସଚିନ ପ୍ରଥମ ଶିକ୍ଷା ଲାଭ କରିଥିଲେ । ଏହି ସ୍କୁଲଟି ଇଂଲଣ୍ଡର ହାରୋ ସ୍କୁଲ ଓ ଇଟନ ସ୍କୁଲ ଭଳି ଥିଲା ଯେଉଁଥିରେ ରାଜ ପରିବାର ଓ ଅତି ଧନୀ ପରିବାରର ଚାରି ପୁଅ ପାଠ ପଢ଼ୁଥିଲେ । ତାଙ୍କ ପିତା ଥରେ ଲକ୍ଷ କଲେ ଶିକ୍ଷକମାନେ ଧନୀ ପିଲାଙ୍କୁ ଶିକ୍ଷା ଦେବା ପରିବର୍ତ୍ତେ ସନ୍ତୁଷ୍ଟ କରିବାରେ ରୁଚି ରଖୁଥିଲେ । ଏଣୁ ବର୍ମନଙ୍କ ପିତା ସେହି ସ୍କୁଲରୁ ନେଇ କୋମିଲାର ୟୁସୁଫ ସ୍କୁଲରେ ନାମ ଲେଖାଇଥିଲେ ଓ ପରବର୍ତ୍ତୀ ସମୟରେ କୋମିଲା ଜିଲ୍ଲା ସ୍କୁଲରେ ପଞ୍ଚମ ଶ୍ରେଣୀରେ ଆଡମିଶନ କରେଇଥିଲେ । ଚଉଦ ବର୍ଷ ବୟସରେ ସେ ୧୯୨୦ ମସିହାର ମାଟ୍ରିକୁଲେସନ ପାସ କରିଥିଲେ । ତା 'ପରେ ସେ କୋମିଲାର ଭିକ୍ଟିରିଆ କଲେଜରେ ୧୯୨୨ ମସିହାର ଆଇଏ, ୧୯୨୪ ମସିହାରେ ବିଏ ପାସ କରିଥିଲେ । ଏମଏ ପଢ଼ିବାକୁ ସେ କଲିକତା ୟୁନିଭରସିଟି ଗଲେ ମଧ୍ୟ ତାକୁ ଛାଡ଼ି ସଙ୍ଗୀତ ଶିକ୍ଷାରେ ମାତିଗଲେ ଯାହା ସବୁଦିନ ପାଇଁ ରହିଗଲା । ୧୯୨୫ରୁ ୧୯୩୦ ମସିହା ପର୍ଯ୍ୟନ୍ତ ସେ ସଙ୍ଗୀତଜ୍ଞ କେ ସି ଦେଙ୍କ ପାଖରେ ସଙ୍ଗୀତ ଶିକ୍ଷା କରିଥିଲେ; ତ 'ପରେ ୧୯୩୨ ମସିହାରେ ସେ ତାଙ୍କଠାରୁ ମାତ୍ର ତିନି ବର୍ଷ ବଡ଼ ଭିଷ୍ମଦେବ ଚଟ୍ଟପାଧ୍ୟାୟଙ୍କଠାରୁ ଶିକ୍ଷା ଲାଭ କରିଥିଲେ । ଏହା ପରେ ସେ ସାରଙ୍ଗି ବାଦ୍ୟ ଉସ୍ତାଦ ଖଲିଫା ବାଦଲ ଖାନ ଇ ସରୋଦ ଉସ୍ତାଦ ଆଲ୍ଲାଉଦିନ ଖାନଙ୍କଠାରୁ ଶିକ୍ଷା ଲାଭ କରିଥିଲେ । ସେ କେ ସି ଦେ, ଖଲିଫା ବାଦଲ ଖାନ ଓ ଆଲାଉଦିନ ଖାନଙ୍କୁ ଅଗାରତାଲା ନେଇଆସିଥିଲେ । ବଙ୍ଗଳାର କାଜି ନ‌ଜରୁଲ ଇସଲାମ ତାଙ୍କ ପରିବାର ସ‌ହିତ ୨୦ ଦଶକର ପ୍ରାରମ୍ଭରେ କିଛି ସମୟ କଟେଇଥିଲେ । ବ୍ୟକ୍ତିଗତ ଜୀବନ ଦଶ ଫେବ୍ରୁଆରୀ ୧୯୩୮ ମସିହାରେ ବେଙ୍ଗଲି ଚଳଚ୍ଚିତ୍ର ଗୀତିକାର ଓ ସଙ୍ଗୀତକାର ମୀରା ଦାସଗୁପ୍ତଙ୍କୁ ବର୍ମନ ବିବାହ କରିଥିଲେ । ତାଙ୍କର ଏକମାତ୍ର ପୁତ୍ର ୨୭ ଜୁନ ୧୯୩୯ ମସିହାରେ ଜନ୍ମ ଗ୍ରହଣ କରିଥିଲେ ଓ ଆର ଡି ବର୍ମନ ନାମରେ ବିଖ୍ୟାତ ଥିଲେ ।
ପଣ୍ଡିଚେରୀ ଭାରତର ପୁଡୁଚେରୀ କେନ୍ଦ୍ର ଶାସିତ ଅଞ୍ଚଳର ରାଜଧାନୀ। ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପଣ୍ଡିଚେରୀ ସହରର ମୋଟ ଜନସଂଖ୍ୟା ୭୪୧୨ ଅଟେ । ସେଥି ମଧ୍ୟରୁ ୫୦.୫୪% ଜଣ ପରୁଷ ହୋଇଥିବା ବେଳେ ୪୯.୪୬% ଜଣ ନାରୀ ଅଟନ୍ତି । ପଣ୍ଡିଚେରୀର ସାକ୍ଷରତା ହାର ୭୧.୭୬% ଅଟେ । ଏହା ଜାତୀୟ ହାରଠାରୁ -୬.୯୨% ପ୍ରତିଶତ କମ ଅଟେ । ସେଥିରୁ ୩୯.୯୧% ପ୍ରତିଶତ ପୁରୁଷ ଓ ୩୧.୮୫% ନାରୀ ଅଟନ୍ତି । ୧୧.୯୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତାମିଲ, ମଳୟାଲାମ, ତେଲୁଗୁ ପଣ୍ଡିଚେରୀର ସରକାରୀ ଭାଷା ଅଟେ । ପାଣିପାଗ ପ୍ରାୟତଃ ଭାରତୀୟ ସହର ଗୁଡ଼ିକ ଗ୍ରୀଷ୍ମ ମଣ୍ଡଳୀୟ ହୋଇଥାନ୍ତି । ପଣ୍ଡିଚେରୀରେ ବାର୍ଷିକ ସର୍ବାଧିକ ହାରାହାରି ତାପମାତ୍ରା ୩୨.୧ ଡିଗ୍ରୀ ସେଣ୍ଟିଗ୍ରେଡ ଅନୁଭୂତ ହେଉଥିବା ବେଳେ ସର୍ବନିମ୍ନ ହାରାହାରି ତାପମାତ୍ରା ୨୪.୫ ଡିଗ୍ରୀ ସେଣ୍ଟିଗ୍ରେଡ ଅଟେ । ଏଠାରେ ବାର୍ଷିକ ହାରାହାରି ବୃଷ୍ଟିପାତ ୧୩୫୪.୦ / ହୋଇଥାଏ ।
ମ୍ୟାଟ୍‌ଲାବ୍‌       କମ୍ୟୁଟରଦ୍ୱାରା ଗାଣିତିକ ସମାଧାନ କରୁଥିବା ଏକ ମଲ୍ଟି-ପାରାଡିଜିମ୍ ଏନ୍‌ଭାଇରନ୍‌ମେଣ୍ଟ ଓ ଏହା ଚତୁର୍ଥ ପିଢୀର ପ୍ରୋଗ୍ରାମିଂ ଭାଷା ଅଟେ । ଏହାକୁ ମ୍ୟାଥ୍‌ୱାର୍କ୍ସ ଅନ୍ତରାଷ୍ଟ୍ରୀୟ ସଂସ୍ଥା ପ୍ରସ୍ତୁତ କରିଛନ୍ତି । ଇତିହାସ ସିଣ୍ଟାକ୍ସ ମ୍ୟାଟ୍‌ଲାବ୍‌ ଆପ୍ଲିକେସନଟି ମ୍ୟାଟ୍‌ଲାବ୍‌ ପ୍ରୋଗ୍ରାମିଂ ଭାଷା ପାଇଁ ତିଆରି ହୋଇଛି, ଏବଂ କମାଣ୍ଡ ଉଇଣ୍ଡୋରେ ମ୍ୟାଟ୍‌ଲାବ୍‌ କୋଡ ଲେଖିବା କିମ୍ବା ଟେକ୍‌ଷ୍ଟ ଫାଇଲ୍‌ରେ ମ୍ୟାଟ୍‌ଲାବ୍‌ କୋଡ ଲେଖି କରିବା ଏହାର ମୁଖ୍ୟ ବ୍ୟବହାର ଅଟେ । ଭେରିଏବଲ୍ସ   ଆସାଇନମେଣ୍ଟ ଅପରେଟର   ବ୍ୟବହାର କରି ଭେରିଏବଲ୍ସ ଗୁଡ଼ିକୁ ଚିହ୍ନାଯାଏ । ଏକ ପ୍ରୋଗ୍ରାମିଂ ଭାଷା ଅଟେ କାରଣ ଗୁଡ଼ିକ ଅନ୍ତର୍ନିହିତ   ଭାବେ ହେଇଥାନ୍ତି । ଏହା ଏକ ଭାଷା ଅଟେ କାରଣ ଭେରିଏବୁଲ ଗୁଡ଼ିକ ସେଗୁଡିକର ଡିକ୍ଲାର୍   ନକରି ବି କରାଯାଇପାରିବ; କିନ୍ତୁ ଯଦି ସେଗୁଡିକୁ ଭାବେ କରାଯାଏ, ଏବଂ ସେଗୁଡ଼ିକର କୁ ବଦଳେଇ ଦିଆଯାଏ ତେବେ ଏଥିରେ ବ୍ୟତିକ୍ରମ ଦେଖାଦେବ । ଗୁଡ଼ିକ କୌଣସି  (ସ୍ଥିରାଙ୍କ) ଗୁଡ଼ିକରୁ ଆସିଥାଇ ପାରନ୍ତି, କୌଣସି ଅନ୍ୟ ଏକ ଗୁଡ଼ିକର ରୁ ଆସିଥାଇପାରନ୍ତି, ନତୁବା କୌଣସି ଏକ ର ରୁ ଆସିଥାଇପାରନ୍ତି  ।
ସିସପ୍ଲାଟିନ  (ଇଂରାଜୀ ଭାଷାରେ ) ଏକ କେମୋଥେରାପି ଔଷଧ   ଯାହା ଅନେକ ରକମର କର୍କଟ ରୋଗର ଚିକିତ୍ସାରେ ଦିଆଯାଏ  । ଏହି ରୋଗମାନଙ୍କର ନାମ ଯଥାକ୍ରମେ ଟେସ୍ଟିକୁଲାର କର୍କଟ  , ଓଭାରି କର୍କଟ, ସ୍ତନ କର୍କଟ, ମୂତ୍ରାଶୟ କର୍କଟ  , ମୁଣ୍ଡ ଓ ବେକ କର୍କଟ, ଗର୍ଭାଶୟ ଗ୍ରୀବା କର୍କଟ, ଫୁସଫୁସ କର୍କଟ, ମେସୋଥେଲିଓମା, ଏସୋଫେଜିଆଲ କର୍କଟ  , ମସ୍ତିଷ୍କ କର୍କଟ ଓ ନିଉରୋବ୍ଲାସ୍ଟୋମା । ଶିରାଭ୍ୟନ୍ତର ଇଞ୍ଜେକସନ   ଆକାରରେ ଏହା ଦିଆଯାଏ । ସିସପ୍ଲାଟିନର ପାର୍ଶ୍ୱ ପ୍ରତିକ୍ରିୟାରେ ଅସ୍ଥିମଜ୍ଜା ଦମନ  , ଶ୍ରବଣ ସମସ୍ୟା  , ବୃକ୍‌କ ସମସ୍ୟା   ଓ ବାନ୍ତି   ଆଦି ଲକ୍ଷଣମାନ ଦେଖାଯାଏ । ଆଲର୍ଜି ପ୍ରତିକ୍ରିୟା  , ବିଦ୍ୟୁତ ବିଶ୍ଳେଶ୍ୟ   ଓ ହୃଦ୍‌ରୋଗ ଆଦି ସାଂଘାତିକ ପ୍ରତିକ୍ରିୟା ମଧ୍ୟ ଦେଖାଯାଇପାରେ । ଗର୍ଭାବସ୍ଥାରେ ଏହା ଶିଶୁର କ୍ଷତି କରୁଥିବା ଜଣାଯାଏ । ଏହା ପ୍ଲାଟିନମ-ବେସ ଆଣ୍ଟିନିଓପ୍ଲାସ୍ଟିକ ଶ୍ରେଣୀର ଏକ ଔଷଧ । ଏହା ଡିଏନଏ ସ‌ହିତ ଅନୁବନ୍ଧିତ ହେବା ପରେ ଦ୍ୱିତୀକରଣକୁ ବାଧାଦେଇ କାର୍ଯକ୍ଷମ ହୁଏ । ସନ ୧୮୪୫ରେ ସିସପ୍ଲାଟିନ ଆବିଷ୍କୃତ ହେବାପରେ ସନ ୧୯୭୮/୧୯୭୯ରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ୫୦ମିଗ୍ରା ଭାଏଲର ମୂଲ୍ୟ ୫.୫୬ରୁ ୭.୯୮ ଆମେରିକୀୟ ଡଲାର । ଇଂଲଣ୍ଡରେ ଏହାର ମୂଲ୍ୟ ପ୍ରାୟ ୧୭ ପାଉଣ୍ଡ ।
ଋଷଭଦେବ ଜୈନ ଧର୍ମର ପ୍ରଥମ ତୀର୍ଥକର ଅଟନ୍ତି । ତୀର୍ଥକର ଅର୍ଥ ହେଲା ଯିଏ ତୀର୍ଥର ରଚନା କରନ୍ତି । ଯିଏ ସଂସାର ସାଗର  (ଜନ୍ମ - ମୃତ୍ୟୁର ଚକ୍ର)ରୁ ମୋକ୍ଷ ପର୍ଯ୍ୟନ୍ତ ତୀର୍ଥର ରଚନା କରନ୍ତି, ସେମାନଙ୍କୁ ତୀର୍ଥକର କୁହାଯାଏ  । ଋଷଭଦେବଙ୍କୁ ଆଦିନାଥ ମଧ୍ୟ କୁହାଯାଏ । ଭଗବାନ ଋଷଭଦେବ ବର୍ତ୍ତମାନ ଅବସର୍ପିଣୀ କାଳର ପ୍ରଥମ ଦିଗମ୍ବର ଜୈନ ମୁନୀ ଥିଲେ । ଜୀବନ ଚରିତ୍ର ଜୈନ ପୁରାଣ ଅନୁସାରେ ଅନ୍ତିମ କୂଳର ରାଜା ନାଭିରାଜଙ୍କ ପୁତ୍ର ଋଷଭଦେବ ଥିଲେ । ଋଷଭଦେବଙ୍କ ବିବାହ ୟଶାବତୀ ଦେବୀ ଏବଂ ସୁନନ୍ଦାଙ୍କ ସହ ହୋଇଥିଲା । ଋଷଭଦେବଙ୍କ ୧୦୦ ପୁତ୍ର ଏବଂ ଦୁଇ ପୁତ୍ର ଥିଲେ । ସେଥିରୁ ଭରତ ଚକ୍ରବର୍ତ୍ତୀ ସବୁଠାରୁ ବଡ଼଼ଥିଲେ ଏବଂ ପ୍ରଥମ ଚକ୍ରବର୍ତ୍ତୀ ସମ୍ରାଟ ହେଲେ , ଯାହାର ନାମରେ ଏହି ଦେଶର ନାମ ଭାରତ ହେଲା । ଦ୍ୱିତୀୟ ପୁତ୍ର ବାହୁବଳୀ ମଧ୍ୟ ଜଣେ ମହାନ ରାଜା ଏବଂ କାମଦେବ ପଦରେ ବିଭୂଷିତ ଥିଲେ । ଏହାଛଡା ଋଷଭଦେବଙ୍କ ବୃଷଭସେନ, ଅନନ୍ତବିଜୟ, ଅନନ୍ତବିଜୟ, ଅନନ୍ତବିର୍ଯ୍ୟ, ଅଚ୍ୟୁତ, ବୀର, ବରବୀର ଆଦି ୯୯ ପୁତ୍ର ତଥା ବ୍ରାହ୍ମୀ ଓ ସୁନ୍ଦରୀ ନାମକ ଦୁଇ ପୁତ୍ରୀ ହେଲେ । ଯାହାଙ୍କୁ ଋଷଭଦେବ ସର୍ବପ୍ରଥମ ଯୁଗର ଆରମ୍ଭରେ କ୍ରମଶଃ ଲିପିବଦ୍ଧା  (ଅକ୍ଷର ବିଦ୍ୟା) ଏବଂ ଅଙ୍କ ବିଦ୍ୟାର ଜ୍ଞାନ ଦେଲେ  । ବାହୁବଳୀ ଏବଂ ସୁନ୍ଦରୀଙ୍କ ମାତାଙ୍କ ନାମ ସୁନନ୍ଦା ଥିଲା । ଭରତ ଚକ୍ରବର୍ତ୍ତୀ, ବ୍ରାହ୍ମୀ ଏବଂ ଅନ୍ୟ ୯୮ ପୁତ୍ରଙ୍କ ମାତାଙ୍କ ନାମ ସୁମଙ୍ଗଳା ଥିଲା । ଋଷଭଦେବଙ୍କ ଆୟୁ ୮୪ ଲକ୍ଷ ପୂର୍ବର ଥିଲା ଯେଉଁଥିରୁ ୨୦ ଲକ୍ଷ ପୂର୍ବ କୁମାର ଅବସ୍ଥାରେ ବ୍ୟତୀତ ହେଲା ଏବଂ ୬୩ ଲକ୍ଷ ପୂର୍ବ ରାଜାଙ୍କ ପରି । କେବଳ ଜ୍ଞାନ ଜୈନ ଗ୍ରନ୍ଥ ଅନୁସାରେ ପାଖାପାଖି ୧୦୦୦ ବର୍ଷ ପର୍ଯ୍ୟନ୍ତ ତପସ୍ୟା କରିବା ପରେ ଋଷଭଦେବଙ୍କୁ କେବଳ ଜ୍ଞାନର ପ୍ରାପ୍ତି ହୋଇଥିଲା । ଋଷଭଦେବଙ୍କୁ ସମବଶରଣରେ ନିମ୍ନଲିଖିତ ବ୍ରତୀ ଥିଲା : ୮୪ ଗଣଧର ୨୨ ହଜାର  (କେବଳୀ) ୧୨,୭୦୦ ମୁନୀ ମନଃ ପର୍ଯ୍ୟଜ୍ଞାନରେ ବିଭୂଷିତ ୯୦୦୦ ମୁନୀ ଅବଧି ଜ୍ଞାନରେ ୪୭୫୦ ସୃତ କେବଳୀ ୨୦୬୦୦ ଶୁଦ୍ଧିଧାରୀ ମୁନୀ ୬,୫୦,୦୦୦ ଆର୍ଯ୍ୟିକା ମାତା ଜୀ ୩,୦୦,୦୦୦ ଶ୍ରାବକ ହିନ୍ଦୁ ଗ୍ରନ୍ଥରେ ବର୍ଣ୍ଣନା ବୈଦିକ ଧର୍ମରେ ଋଷଭଦେବଙ୍କ ସଂସ୍ଥାପନା କରାଯାଇଛି  । ଭଗବତରେ ଅହର୍ନ ରାଜାଙ୍କ ରୂପରେ ତାଙ୍କର ବିସ୍ତୃତ ବର୍ଣ୍ଣନା ରହିଛି । ଏଥିରେ ଭରତ ଆଦି ୧୦୦ ପୁତ୍ରମାନଙ୍କ କଥନ ଜୈନ ଧର୍ମ ପରି କରାଯାଇଛି । ହିନ୍ଦୁ ପୁରାଣ ଶ୍ରୀମଦ ଭଗବତ ଗୀତାର ପଞ୍ଚମ ସ୍କନ୍ଧ ଅନୁସାରେ ମନୁଙ୍କ ପୁତ୍ର ପ୍ରିୟବ୍ରତଙ୍କ ପୁତ୍ର ଅଗ୍ନୀଧ୍ର ଥିଲେ , ଯାହାଙ୍କ ପୁତ୍ର ରାଜା ନାଭି  (ଜୈନ ଧର୍ମରେ ନାଭିରାୟ ନାମରେ ଉଲ୍ଲିଖିତ) ଥିଲା  । ରାଜା ନାଭିଙ୍କ ପୁତ୍ର ଋଷଭଦେବ ଥିଲେ ଯିଏ ମହାନ ପ୍ରତାପୀ ସମ୍ରାଟ ଥିଲେ । ଭାଗବତ ପୁରାଣ ଅନୁସାରେ ଭଗବାନ ଋଷଭଦେବଙ୍କ ବିବାହ ଇନ୍ଦ୍ରଙ୍କ ପୁତ୍ରୀ ଜୟନ୍ତୀଙ୍କ ସହ ହୋଇଥିଲା । ତାଙ୍କର ୧୦୦ ପୁତ୍ର ସନ୍ତାନ ଥିଲେ । ସେମାନଙ୍କ ମଧ୍ୟରୁ ଭରତ ଚକ୍ରବର୍ତ୍ତୀ ସବୁଠାରୁ ବଡ଼ ଏବଂ ଗୁଣବାନ ପୁତ୍ର ଥିଲେ । ତାଙ୍କଠାରୁ ଛୋଟ କୁଶାବର୍ତ , ଇଲାବର୍ତ, ବ୍ରହ୍ମାବର୍ତ, ମଳୟ, କେତୁ, ଭଦ୍ରାସେନ, ଇନ୍ଦ୍ରସ୍ପୃକ, ବିଦର୍ଭ ଏବଂ କିକଟ , ଏହି ୯ ରାଜକୁମାର ଶେଷ ୯୦ ଜଣ ଭାଈ ମାନଙ୍କଠାରୁ ବଡ଼ ଏବଂ ଶ୍ରେଷ୍ଠ ଥିଲେ । ତାଙ୍କଠାରୁ ଛୋଟ କବି, ହରି, ଅନ୍ତରୀକ୍ଷ, ପ୍ରବୁଦ୍ଧ, ପିପ୍ପଳୟନ, ଅବିର୍ହୋତ୍ର, ଦୃମିଳ, ଚମସ ଏବଂ କରଭାଜନ, ଏହି ୯ ପୁତ୍ର ରାଜକୁମାର ଭାଗବତ ଧର୍ମର ପ୍ରଚାର କରୁଥିବା ଭଗବତ-ଭକ୍ତ ଥିଲେ । ତାଙ୍କଠାରୁ ଛୋଟ ୮୧ ପୁତ୍ର ପିତାଙ୍କ ଆଜ୍ଞା ପାଳନ କରି ପୁଣ୍ୟ କର୍ମର ଅନୁଷ୍ଠାନ କରି ଶୁଦ୍ଧ ହୋଇ ବ୍ରାହ୍ମଣ ହୋଇଗଲେ । ପ୍ରତିମା ଋଷଭଦେବଙ୍କ ଏକ ବିଶାଳ ପ୍ରତିମା ମଧ୍ୟପ୍ରଦେଶ, ଭାରତ ପାଖେ ବାବନଗଜାରେ ରହିଛି । ସେହି ପ୍ରତିମା ୮୪ ଫୁଟର ଅଟେ । ମାଙ୍ଗି ତୁଗ୍ନି  (ମହାରାଷ୍ଟ୍ର)ରେ ଭଗବାନ ଋଷଭଦେବଙ୍କ ୧୦୮ଫୁଟର ବିଶାଳ ପ୍ରତିମା ରହିଛି  ।
ଆ ଓଡ଼ିଆ ବର୍ଣ୍ଣମାଳାର ୨ୟ ଅକ୍ଷର । ଏହା ଏକ ସ୍ୱର ବର୍ଣ୍ଣ । ଉଚ୍ଚାରଣ ଏହାର ଉଚ୍ଚାରଣ ସ୍ଥାନ କଣ୍ଠ ଓ ଏହା ଏକ ଦୀର୍ଘସ୍ୱର । ବ୍ୟବହାର ମାତ୍ରା ଏହାର ମାତ୍ରା  " ା "  । କମ୍ପ୍ୟୁଟର କୋଡ଼ ଆଇ.ପି.ଏ. କୋଡ଼ ସାରଣୀ ଏକ୍ସଟେନସନରୁ ଇଉନିକୋଡ଼ରେ ଏହାର କୋଡ଼ ବିନ୍ଦୁ ହେଲା +0 06 ଓ  "ଈକାର"   " ୀ " ର କୋଡ଼ ହେଲା : 0 3 ଅର୍ଥ ମନ୍ଦ ବା ଅକାଳ  (ଧ୍ୱନ୍ୟାତ୍ମକ) ବାଜା ବୋଲିବା ଗୀତ ବୋଲିବା ବା ଗାୟକ ଗୀତ ବୋଲିବା ଆଗରୁ ଉଚ୍ଚାରଣ କରିବା ଦୀର୍ଘ ଧ୍ୱନି  ।  (ବିସ୍ମୟସୂଚକ) ଏଁ !, ଓହୋ, ହା
( : ) ଡାଇନୋସର ବଂଶର ଜୀବ ଅଟେ  । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଉତ୍ତର ଆମେରିକାରୁ ମିଳିଥିଲା । ଏହି ଡାଇନୋସରଟି କ୍ରେଟାସିଅସ ଯୁଗରେ ବାସ କରୁଥିଲା । ଏକ ମାଂସାଶୀ ଜୀବ ଅଟେ ।
ଶିବେଲ୍ ଶିବର୍ (ଜନ୍ମ୧୩ ଡିସେମ୍ବର,୧୯୬୦)ଜଣେ ତୁର୍କିସ ରାଜନେତ୍ରୀ । ୨୦୧୩ ଜୁନ୍ 13ରୁ ୨ ସେପ୍ଟେମ୍ବର ୨୦୧୩ ଯାଏଁ ଇସ୍ରେନ ସରକାର ଭଙ୍ଗ ସମୟରେ ସେ ଉତ୍ତର ସାଇପ୍ରସରେ ପ୍ରଧାନ ମନ୍ତ୍ରୀ ରୂପେ ଦାଇତ୍ୱ ତୁଲାଇଥଲେ।ସେ ସେହି ପଦବୀ ଗ୍ରହଣ କରିଥିବା ପ୍ରଥମ ନାରୀ ଅଟନ୍ତି। ନଭେମ୍ବର ୨୦୧୫ରେ ସେ ଉତ୍ତର ସାଇପ୍ରସ ବିଧାନ ସଭାର ମୁଖ୍ୟ ବକ୍ତା ରୂପେ ଦାଇତ୍ୱ ନେଇଥିଲେ।ସେହି ପଦବୀରେ ଆସିଥିବା ସେ ଦ୍ୱିତୀୟ ମହିଳା। ବାଲ୍ୟ ଜୀବନ ଶିବେଲ୍ ଶିବର୍ ୧୩ ଡିସେମ୍ବର,୧୯୬୦ରେ ନିକୋଶିଆରେ ଜନ୍ମଗ୍ରହଣ କରିଥିଲେ।ତାଙ୍କ ବାପା  "ଆଲ୍ଟେ ଆଦା଼ଦେମୀର୍"  ମେଲୌସିଆ ଗ୍ରାମ ନିକଟସ୍ଥ ପ୍ରାଥମିକ ବିଦ୍ୟାଳୟରେ ଶିକ୍ଷକ ଥିଲେ।ତାଙ୍କ ମା  "ଆଏସିଲ ଆଦା଼ଦେମୀର୍"  ଜଣେ ଗୃହିଣୀ ଥିଲେ।
ଆଲିପୁରା ବ୍ରିଟିଶ ଅଧୀନ ଭାରତର ଏକ କରଡା ରାଜ୍ୟ ଥିଲା । ବର୍ତ୍ତମାନ ଏହା ଭାରତୀୟ ରାଜ୍ୟ ମଧ୍ୟ ପ୍ରଦେଶର ଏକ ଜିଲ୍ଲା । ଆଲିପୁରାର ବୌଗୋଳିକ ସ୍ଥିତି 25 10 31  79 20 08  ଏବଂ ଏହାର ଜନସଂଖ୍ୟା 1881ରେ 3,232 ଥିଲା । ଇତିହାସ ଏହି ରାଜ୍ୟ 1757ରେ ପାନ୍ନାର ରାଜା ଅମଣ ସିଂହଙ୍କଦ୍ୱାରା ସ୍ଥାପିତ ହେଇଥିଲା । ସେ ଆଲିପୁରା ନିକଟବରତି ଅଞ୍ଚଳକୁ ନେଇ ଏହି ରାଜ୍ୟ ଗଠନ କରି ପାନାର ସର୍ଦାର ମୁକୁନ୍ଦସିଙ୍ଘଙ୍କ ପୁତ୍ର ଅଚଳ ସିଂହଙ୍କୁ ପ୍ରଦାନ କରିଥିଲେ । ଏହା ବ୍ରିଟିଶ ଅଧୀନ ରାଜୟା ହିସାବରେ 1808 ମସିହାରୁ ରହିଲା ଓ ଏହାକୁ ବୁନ୍ଦେଳଖଣ୍ଡ ଏଜେନ୍ସି ଅଧୀନରେ ରଖାଗଲା । 1808 . ଏହି ରାଜ୍ୟର ଶେଷ ରାଜା ଏହାକୁ ଭାରତୀୟ ରାଷ୍ଟ୍ରାସଙ୍ଘ ସହିତ 1950ରେ ସମ୍ମିଳିତ କରିଥିଲେ । ପଂବାର ବଂଶଜ ରାଜପୁତମାନେ ଏହି ରାଜ୍ୟର ରାଜା ଥିଲେ ସେମାନେ ରାଓ ଉପାଧି ଗ୍ରହଣ କରୁଥିଲେ । . ରାଓ ସମୂହ 1757 - 1790  ( . 1790) 1790 - 1835 1835 - 1840 1840 - 1841 1841 - 1871  ( . 1871) 3 1871 - 1922  ( . 1853 - . 1922) 26 1922 - 1934   . 1882 - . 1934   ( 1919 - 1922) 1934 - 1934 1934 - 15 1947  ( . 1901 - . 1987) ଆଲିପୁରା ମହଲ ଏକ ଅଂଶ 300 ବର୍ଷ ପୁରାତନ ହେଲେ ମଧ୍ୟ ମୁଖ୍ୟ ଅଂଶ 150 ବର୍ଷ ପୁରୁଣା  । ଏହାର ପୁନରୁଦ୍ଧାର କରାଯାଇଥିଲା ଓ ତାହାକୁ ଏକ ହେରିଟେଜ ହୋଟେଲ ଭାବେ ବର୍ତ୍ତମାନ ରାଜପରିବାରର ବଂଶଜ ମାନଙ୍କଦ୍ୱାରା ବ୍ୟବହାର ହଉଛି ।
ଏସୀୟ ଖାଦ୍ୟ କ‌ହିଲେ ଏସିଆ ମହାଦେଶରେ ପ୍ରଚଳିତ ଖାଦ୍ୟ ଓ ରାନ୍ଧଣାକୁ ବୁଝାଏ । ଭିନ୍ନ ଭିନ୍ନ ଅଞ୍ଚଳରେ ରାନ୍ଧଣା ପ୍ରଣାଳୀ ମଧ୍ୟ ଭିନ୍ନ ଭନ୍ନ ହୋଇଥିବାରୁ ଭୌଗଳିକ ବିଭାଜନ ଅନୁଯାୟୀ ଏହି ଖାଦ୍ୟଗୁଡ଼ିକୁ ପୂର୍ବ ଏସୀୟ ଖାଦ୍ୟ, ଦକ୍ଷିଣ-ପୂର୍ବ ଏସୀୟ ଖାଦ୍ୟ, ଦକ୍ଷିଣ ଏସୀୟ ଖାଦ୍ୟ, ମଧ୍ୟ ଏସୀୟ ଖାଦ୍ୟ ଓ ମଧ୍ୟ-ପୂର୍ବ ଏସୀୟ ଖାଦ୍ୟ ଇତ୍ୟାଦି ଭାଗରେ ବିଭକ୍ତ କରାଯାଇଛି । ଏସିଆ ପୃଥିବୀର ବୃହତ୍ତମ ଓ ସର୍ବାଧିକ ଜନବ‌ହୁଳ ମହାଦେଶ ହୋଇଥିବାରୁ ଏଠାରେ ବିଭିନ୍ନ ପ୍ରକାର ପାରମ୍ପରିକ ଖାଦ୍ୟ ମିଳିଥାଏ । ପୂର୍ବ ଏସିଆ ଓ ଦକ୍ଷିଣ-ପୂର୍ବ ଏସିଆର ଖାଦ୍ୟଗୁଡ଼ିକରେ ସାଧାରଣତଃ ଚାଉଳ, ଅଦା, ରସୁଣ, ଲଙ୍କା, ରାଶି, ପିଆଜ, ସୋୟାବିନ ଓ ପନିର ଇତ୍ୟାଦି ବ୍ୟବ‌ହୃତ ହୋଇଥାଏ । ଏହି ଅଞ୍ଚଳରେ ମୁଖ୍ୟତଃ ଭଜା ଏବଂ ସିଝା ଖାଦ୍ୟ ମିଳିଥାଏ । ଚାଉଳ ପ୍ରାୟତଃ ସବୁ ପ୍ରକାରର ଏସୀୟ ଖାଦ୍ୟରେ ବ୍ୟବ‌ହାର କରାଯାଉଥିଲେ ସୁଦ୍ଧା ବିଭିନ୍ନ ଅଞ୍ଚଳର ଖାଦ୍ୟରେ ବ୍ୟବ‌ହାର କରାଯାଉଥିବା ଚାଉଳର ପ୍ରକାର ଭିନ୍ନ ଭିନ୍ନ ହୋଇଥାଏ । ଭାରତୀୟ ଉପମହାଦେଶରେ ବାସୁମତୀ ଚାଉଳ ବ‌ହୁଳ ଭାବରେ ବ୍ୟବ‌ହୃତ ହେଉଥିବା ବେଳେ ଦକ୍ଷିଣ-ପୂର୍ବ ଏସିଆରେ ଯସ୍ମିନ ଚାଉଳ ବ୍ୟବ‌ହୃତ ହୋଇଥାଏ । ସେହିପରି ଚାଇନାରେ ଲମ୍ବା ଦାନା ବାଲା ଚାଉଳ ବ୍ୟବ‌ହୃତ ହେଉଥିବା ବେଳେ ଜାପାନ ଓ କୋରିଆରେ ଛୋଟ ଦାନା ବାଲା ଚାଉଳ ବ୍ୟବ‌ହୃତ ହୋଇଥାଏ । ଦକ୍ଷିଣ, ଦକ୍ଷିଣ-ପଶ୍ଚିମ ଓ ଦକ୍ଷିଣ-ପୂର୍ବ ଏସିଆରେ ତରକାରୀ ଏକ ମୁଖ୍ୟ ଖାଦ୍ୟ ହୋଇଥିଲା ବେଳେ ପୂର୍ବ ଏସୀୟ ଖାଦ୍ୟରେ ଏହାର ସେତେଟା ପ୍ରାଧାନ୍ୟ ନାହିଁ । ଭାରତ ଓ ଦକ୍ଷିଣ ଏସୀୟ ଦେଶମାନ‌ଙ୍କରେ ଖିଆଯାଉଥିବା ତରକାରୀଗୁଡ଼ିକରେ ସାଧାରଣତଃ ଦ‌ହି ପଡ଼ିଥାଏ । ସେହିପରି ଦକ୍ଷିଣ-ପୂର୍ବ ଓ ପୂର୍ବ ଏସୀୟ ଦେଶମାନ‌ଙ୍କରେ ଖିଆଯାଉଥିବା ତରକାରୀଗୁଡ଼ିକରେ ସାଧାରଣତଃ ନଡ଼ିଆ ରସ ବ୍ୟବ‌ହାର କରାଯାଇଥାଏ । ପୂର୍ବ ଏସୀୟ ଖାଦ୍ୟ ପୂର୍ବ ଏସୀୟ ରାନ୍ଧଣାଗୁଡ଼ିକ ମଧ୍ୟରେ ଚାଇନିଜ୍, ଜାପାନିଜ୍, କୋରିଆନ୍, ମଙ୍ଗୋଲିଆନ୍ ଓ ତାଇୱାନିଜ୍ ଇତ୍ୟାଦି ରାନ୍ଧଣା ମୁଖ୍ୟ ଅଟେ । ଏହି ଅଞ୍ଚଳଟି ପୃଥିବୀର ସର୍ବାଧିକ ଜନବ‌ହୁଳ ଅଞ୍ଚଳ ହୋଇଥିବାରୁ ଏଠାରେ ଅନେକ ପ୍ରକାରର ଆଞ୍ଚଳିକ ଖାଦ୍ୟ ମିଳିଥାଏ । ଏହି ଆଞ୍ଚଳିକ ଖାଦ୍ୟଗୁଡ଼ିକ ମଧ୍ୟରୁ ଚାଇନିଜ୍ ଖାଦ୍ୟ ଅନ୍ୟତମ । ଏହି ଅଞ୍ଚଳରେ ଖିଆଯାଉଥିବା ମୁଖ୍ୟ ଖାଦ୍ୟଗୁଡ଼ିକ ମଧ୍ୟରେ ଚାଉଳ, ନୁଡୁଲ୍‌ସ୍, ମୁଗ ଗଜା, ସୋୟାବିନ, ସାମୁଦ୍ରିକ ମାଛ  (ଜାପାନରେ ମୁଣ୍ଡ ପିଛା ସର୍ବାଧିକ ସାମୁଦ୍ରିକ ମାଛ ଖିଆଯାଇଥାଏ), ଖାସି ମାଂସ  (ମଙ୍ଗୋଲିଆ), ବକ୍-ଚୋୟ୍  (ଚାଇନିଜ୍ ବନ୍ଧାକୋବି) ଓ ଚାହା ଇତ୍ୟାଦି ପ୍ରଧାନ  । ଦକ୍ଷିଣ-ପୂର୍ବ ଏସୀୟ ଖାଦ୍ୟ ଦକ୍ଷିଣ-ପୂର୍ବ ଏସୀୟ ଖାଦ୍ୟଗୁଡ଼ିକ ହାଲୁକା ହୋଇଥିବା ସଙ୍ଗେ ସଙ୍ଗେ ସୁବାଷିତ ମଧ୍ୟ ହୋଇଥାଏ । ସୁଗନ୍ଧ ପାଇଁ ଏହି ଖାଦ୍ୟଗୁଡ଼ିକରେ ଲେମ୍ବୁ, କମଳା ଆଦି ଖଟା ଫଳ ତ‌ଥା ପୋଦିନା, ଧଣିଆ, ତୁଳସୀ ଏତ୍ୟାଦି ପତ୍ର ବ୍ୟବ‌ହାର କରାଯାଇଥାଏ । ପୂର୍ବ ଏସୀୟ ରାନ୍ଧଣାରେ ବ୍ୟବ‌ହାର କରାଯାଥିବା ପ୍ରାୟ ସବୁ ଉପକରଣ ଏଠାକାର ରାନ୍ଧଣାରେ ମଧ୍ୟ ବ୍ୟବ‌ହାର କରାଯାଇଥାଏ । କେବଳ ଏଠାରେ ସୋୟା ସସ୍ ବଦଳରେ ମାଛରୁ ତିଆରି ସ‌ସ୍ ବ୍ୟବ‌ହାର କରାଯାଇଥାଏ । ଆହୁରି ମଧ୍ୟ ଏଠାକାର ଖାଦ୍ୟରେ ଆମ୍ବ କଷିଆ ଅଦା, ତେନ୍ତୁଳି ଇତ୍ୟାଦି ବ୍ୟବ‌ହାର କରାଯାଇଥାଏ । ଭଜା ଖାଦ୍ୟ, ଫୁଟା ଖାଦ୍ୟ ଓ ସିଝା ଖାଦ୍ୟ ଆଦି ଏଠାକାର ଖାଦ୍ୟର ଅନ୍ତର୍ଗତ । ଦକ୍ଷିଣ ଏସୀୟ ଖାଦ୍ୟ ଦକ୍ଷିଣ ଏସୀୟ ଖାଦ୍ୟ ଦେଶୀ ଖାଦ୍ୟ ଭାବରେ ମଧ୍ୟ ଜଣାଶୁଣା । ଭାରତୀୟ ଉପମହାଦେଶରେ ଖିଆଯାଇଥିବା ଖାଦ୍ୟ ହେଉଛି ଏହି ଅଞ୍ଚଳର ରାନ୍ଧଣାର ମୁଖ୍ୟ ଭାଗ । ମଧ୍ୟ ଏସୀୟ ଖାଦ୍ୟ ଏହି ଅଞ୍ଚଳର ରାନ୍ଧଣା ପୂର୍ବ ଓ ପଶ୍ଚିମ ଏସିଆର ରାନ୍ଧଣା ସ‌ହ କେତେକାଂଶରେ ସମାନ । ପଶ୍ଚିମ  (ମଧ୍ୟ-ପୂର୍ବ) ଏସୀୟ ଖାଦ୍ୟ ପଶ୍ଚିମ ଏସୀୟ ରାନ୍ଧଣା କେବଳ ଇଜିପ୍ଟକୁ ଛାଡ଼ିଦେଲେ ଅନ୍ୟାନ୍ୟ ମଧ୍ୟ-ପୂର୍ବ ଏସୀୟ ଦେଶମାନ‌ଙ୍କରେ ପ୍ରଚଳିତ ରାନ୍ଧଣା ସ‌ହ ପ୍ରାୟ ସମାନ  । ଉତ୍ତର ଏସୀୟ ଖାଦ୍ୟ ଏଠାକାର ରାନ୍ଧଣା ରଷିଆନ୍ ଖାଦ୍ୟ ସ‌ହ ପ୍ରାୟ ସମାନ ।
ପ୍ରଫୁଲ୍ଲ କୁମାର ମହାନ୍ତି  (ଜନ୍ମ : ୨୩ ଜୁଲାଇ ୧୯୩୯) ଜଣେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ଓଡ଼ିଆ ସାହିତ୍ୟିକ  । ସେ ଉଭୟ ଇଂରାଜୀ ଓ ଓଡ଼ିଆରେ ପ୍ରବନ୍ଧ, ଅନୁବାଦ, ନାଟକ ଓ ଗଳ୍ପ ଆଦି ଲେଖିଥାନ୍ତି । ତାଙ୍କର ପ୍ରାୟ ୧୪ଟି ପୁସ୍ତକ ପ୍ରକାଶ ପାଇସାରିଛି । ବୃତ୍ତିରେ ସେ ଜଣେ ଅଧ୍ୟାପକ ଥିଲେ । ସେ ରେଭେନ୍ସା ମହାବିଦ୍ୟାଳୟର ଅଧ୍ୟକ୍ଷ ଓ ଉଚ୍ଚ ମାଧ୍ୟମିକ ଶିକ୍ଷା ପରିଷଦ, ଓଡ଼ିଶାର ଅଧ୍ୟକ୍ଷ ଭାବରେ କାର୍ଯ୍ୟ କରିଥିଲେ । ୧୯୯୭ରେ ସ୍ୱେଚ୍ଛାକୃତ ଅବସରପରେ ସେ ସାମ୍ବାଦିକତା ମଧ୍ୟ କରିଥିଲେ ।
ଅକ୍ଷୟ କୁମାର ପଟ୍ଟନାୟକ  (୨୭ ଜୁନ ୧୯୪୭ - ୩୦ ମାର୍ଚ୍ଚ ୨୦୦୨) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ଅକ୍ଷୟ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୮୦ ଓ ୧୯୮୫ ମସିହାରେ ଓଡ଼ିଶା ବିଧାନ ସଭା ନିର୍ବାଚନରେ ସେ ବାଙ୍କୀ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୮ମ ଓ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଅକ୍ଷୟ କୁମାର ପଟ୍ଟନାୟକ ୧୯୪୭ ମସିହାର ଜୁନ ମାସ ୨୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସୁରେଶ ଚନ୍ଦ୍ର ପଟ୍ଟନାୟକ ଏବଂ ପତ୍ନୀଙ୍କ ନାମ ପୁଷ୍ପାଞ୍ଜଳୀ ପଟ୍ଟନାୟକ । ରାଜନୈତିକ ଜୀବନ ଅକ୍ଷୟ କୁମାର ପଟ୍ଟନାୟକ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ମୃତ୍ୟୁ ଅକ୍ଷୟ କୁମାର ପଟ୍ଟନାୟକ ୨୦୦୨ ମସିହାର ମାର୍ଚ୍ଚ ମାସ ୩୦ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୫୪ ବର୍ଷ ବୟସ ହୋଇଥିଲା ।
କଳାରାମ ମନ୍ଦିର ଏକ ପୁରାତନ ମନ୍ଦିର ଯାହା ପ୍ରଭୁ ରାମଙ୍କୁ ସମର୍ପିତ ହୋଇଛି । ଏହା ଭାରତର ମହାରାଷ୍ଟ୍ରରେ ଥିବା ନାଶିକ ସହରରେ ଅବସ୍ଥିତ, ଯାହାକି ସେହି ସହରରେ ଏକ ମହତ୍ତ୍ୱପୂର୍ଣ୍ଣ ହିନ୍ଦୁ ମନ୍ଦିର । ଏଠାରେ ଥିବା ପ୍ରଭୁ ରାମଙ୍କ ପ୍ରତିମୂର୍ତ୍ତି କଳା ରଙ୍ଗର ହୋଇଥିବା ହେତୁ ମନ୍ଦିରର ନାମ କଳାରାମ ବା କଳାରାମ ମନ୍ଦିର ହୋଇଛି । କଳାରାମର ଆକ୍ଷରିକ ଅର୍ଥ ହେଉଛି କଳା ରାମ । ମନ୍ଦିର ପରିସରରେ ସୀତା ଓ ଲକ୍ଷଣଙ୍କ ପ୍ରତିମୂର୍ତ୍ତି ମଧ୍ୟ ଅଛି । ପ୍ରତିଦିନ ହଜାର ହଜାର ଭକ୍ତ ଏହି ମନ୍ଦିରକୁ ଆସନ୍ତି । ଇତିହାସ ପ୍ରଭୁ ରାମଙ୍କର ପ୍ରଥମ ମନ୍ଦିରଟି ଅତି ପୁରାତନ ଯାହା ସପ୍ତମରୁ ଏକାଦଶ ଶତାବ୍ଦୀରେ ତିଆରି ହୋଇଥିବା ହିସାବ କରାଯାଏ । ରାମଙ୍କ ପ୍ରତିମୂର୍ତ୍ତିରୁ ଏହି ମନ୍ଦିର ୨୦୦୦ ବର୍ଷରୁ ଅଧିକ ପୁରାତନ ହୋଇଥିବା ଆଲୋକପାତ ହୁଏ । ମୂଳ ମନ୍ଦିରକୁ ମୁସଲମାନ ଶାସକମାନେ ଭାଙ୍ଗିଦେଇଥିଲେ ଓ ସେହି ମନ୍ଦିର ଭଙ୍ଗା ଅବସ୍ଥାରେ ପଡ଼ିଥିଲା । ମୁସଲମାନ ଆକ୍ରମଣ ସମୟରେ ବ୍ରାହ୍ମଣମାନେ ରାମଙ୍କ ପ୍ରତିମୂର୍ତ୍ତିର ସୁରକ୍ଷା ପାଇଁ ଗୋଦାବରୀ ନଦୀ ଗର୍ଭକୁ ଫିଙ୍ଗି ଦେଇଥିଲେ । ନୂତନ ମନ୍ଦିର ପ୍ରାୟ ୧୭୮୮ ମସିହାରେ ରଙ୍ଗାରାଓ ଓଧେକର ପୁନର୍ନିମାଣ କରିଥିଲେ । ରଙ୍ଗାରାଓ ଏକଦା କଳା ରଙ୍ଗର ରାମଙ୍କୁ ଗୋଦାବରୀ ନଦୀ ଗର୍ଭରେ ପଡ଼ିଥିବା ସ୍ୱପ୍ନରେ ଦେଖିଲେ । ତାହାପରେ ସେ କଳା ରାମଙ୍କ ପ୍ରତିମୂର୍ତ୍ତି ଖୋଜିବାକୁ ଯୋଜନା କରି କାମ ଆରମ୍ଭ କରିଥିଲେ ଓ ଆଶ୍ଚର୍ଯ୍ୟଜନଳ ଭାବରେ ସେ ମୂର୍ତ୍ତି ପାଇବା ନିମନ୍ତେ ସକ୍ଷମ ହୋଇଥିଲେ । ରଙ୍ଗାରାଓ ନଦୀ ବକ୍ଷରୁ ପ୍ରତିମୂର୍ତ୍ତିକୁ ସଂଗ୍ରହ କରି ମନ୍ଦିର ନିର୍ମାଣ ଆରମ୍ଭ କରିଥିଲେ । ନାସିକ ଇତିହାସରେ ଏହା ଏକ ସ୍ୱର୍ଣ୍ଣିମ ଅଧ୍ୟାୟ ଥିଲା । ମନ୍ଦିର ମଧ୍ୟରେ ସର୍ଦ୍ଦାର ଓଧେକରଙ୍କର  (ରଙ୍ଗାରାଓ ଓଧେକର) ଏକ ପ୍ରତିମୂର୍ତି ସ୍ଥାପିତ ହୋଇଛି  । ରାମାୟଣ ପୁରାଣ ଅନୁସାରେ ପ୍ରଭୂ ଶ୍ରୀରାମ ଚଉଦ ବର୍ଷ ବନବାସକୁ ଯାଇଥିଲେ । ଦଶ ବର୍ଷର ବନବାସ ପରେ ସେ ନାସିକ ପାଖ ଗୋଦାବରୀ ନଦୀର ଉତ୍ତର କୂଳରେ ଅଢେଇ ବର୍ଷ ଧରି ବାସ କରିଥିଲେ । ଏହି ସ୍ଥାନକୁ ପଞ୍ଚବଟୀ କୁହାଯାଏ । ଭାରତରେ ହୋଇଥିବା ଦଳିତ ଆନ୍ଦୋଳନ ସମୟରେ ଏହି ମନ୍ଦିରରେ ଏକ ମୂଖ୍ୟ କାର୍ଯ୍ୟ ନିର୍ବାହ ହୋଇଥିଲା । ବି. ଆର. ଆମ୍ବେଦକର ମନ୍ଦିର ଭିତରକୁ ଦଳିତମାନଙ୍କୁ ଛାଡ଼ିବା ପାଇଁ ସେହି ମନ୍ଦିର ସାମନାରେ ମାର୍ଚ୍ଚ ୨ ତାରିଖ ଦିନ ଏକ ପ୍ରତିବାଦ ଆରମ୍ଭ କରିଥିଲେ । ମନ୍ଦିର ପରିସର ୧  ମନ୍ଦିରର ମୁଖ୍ୟ ପ୍ରବେଶଦ୍ୱାରରେ ଥିବା ହନୁମାନଙ୍କ ପ୍ରତିମୂର୍ତ୍ତିର ରଙ୍ଗ କଳା । ହନୁମାନଙ୍କ ପ୍ରତିମୂର୍ତି ପାଖରୁ ରାମଙ୍କ ପ୍ରତିମୂର୍ତ୍ତି ଦର୍ଶନ କରିହୁଏ । ସେଠାରେ ଗୋଟିଏ ଅତି ପୁରାତନ ବୃକ୍ଷ ଅଛି ଓ ତାହା ପାଖରେ ଥିବା ଏକ ପ୍ରସ୍ତର ଖଣ୍ଡ ଉପରେ ପ୍ରଭୁ ଦତ୍ତାତ୍ରେୟଙ୍କ ପଦଚିହ୍ନ ଦେଖିବାକୁ ମିଳେ । ଏହି କଳାରାମ ମନ୍ଦିର ପାଖରେ ଥିବା କପାଳେଶ୍ୱର ମନ୍ଦିରକୁ ମଧ୍ୟ ତୀର୍ଥଯାତ୍ରୀମାନେ ଦର୍ଶନ କରନ୍ତି । ୨  ହନୁମାନଙ୍କ ମନ୍ଦିର ଏପରି ଭାବରେ ତିଆରି ହୋଇଛି ଯେପରିକି ସେଠାରୁ ପ୍ରଭୁ ରାମଙ୍କ ପ୍ରତିମୂର୍ତ୍ତି ଦର୍ଶନ କରିହୁଏ । ୩  ରାମଙ୍କ ମନ୍ଦିରକୁ ଯିବା ପାଇଁ ଚଉଦଟି ପାବଚ୍ଛ ଅଛି ଯାହା ୧୪ ବର୍ଷର ବନବାସର ସୂଚନା ଦିଏ । ୪   ମନ୍ଦିରରେ ୮୪ଟି ସ୍ତମ୍ଭ ଅଛି ଯାହା ମାନବ ଜନ୍ମ ପାଇବା ନିମନ୍ତେ ୮୪ ଲକ୍ଷ ଜୀବ ଜନ୍ମ ନେବାକୁ ହେଉଥିବା ସୂଚନା ଦିଏ ।
ସୋନେପୁର ମେଳା  ହିନ୍ଦୀ:           ନଭେମ୍ବର ଏବଂ ଡିସେମ୍ବର ମାସରେ ବିହାରର ସୋନେପୁରରେ କାର୍ତ୍ତିକ ପୂର୍ଣ୍ଣିମା  (ପୂର୍ଣ୍ଣିମା ଦିନ)ରେ ଗଙ୍ଗା ନଦୀ  (ଗଣ୍ଡକ)ର ମିଳନ ସ୍ଥଳରେ ଅନୁଷ୍ଠିତ ହୋଇଥିଲା  । ଏହା ହରିହର କ୍ଷେତ୍ରର ମେଳା ନାମରେ ମଧ୍ୟ ଜଣାଶୁଣା । ଆଜି ପର୍ଯ୍ୟନ୍ତ, ଏହା ଏସିଆର ସବୁଠାରୁ ବଡ ଗୋରୁ ମେଳା ଏବଂ ସାଧାରଣତ ପନ୍ଦର ଦିନରୁ ଏକ ମାସ ପର୍ଯ୍ୟନ୍ତ ଚାଲିଥାଏ । ବୈଦିକ କାଳରେ ଏହା ଐତିହାସିକ ଭାବରେ ଆରମ୍ଭ ହୋଇଥିଲା । ସୋନପୁର ଗୋରୁ ମେଳା ତାମିଲନାଡୁ ଏବଂ ଦିଲ୍ଲୀ ଭଳି ଦୂର ସ୍ଥାନରୁ ବ୍ୟବସାୟୀଙ୍କୁ ଆକର୍ଷିତ କରୁଥିଲା ୨୦୧୮ ରେ, ମେଳା ୨୧ ନଭେମ୍ବରରେ ଆରମ୍ଭ ହୋଇ ୨୨ ଡିସେମ୍ବର ପର୍ଯ୍ୟନ୍ତ ଚାଲିଥିଲା । ଇତିହାସ ମୂଳତଃ, ଏହି ମେଳାର ସ୍ଥାନ ହାଜିପୁର ଥିଲା ଏବଂ ସୋନେପୁରର ହରିହର ନାଥ ମନ୍ଦିରରେ କେବଳ ପୂଜାପାଠ କରାଯାଇଥିଲା ।ତେବେ ମୋଗଲ ସମ୍ରାଟ ଔରଙ୍ଗଜେବଙ୍କ ଶାସନରେ ମେଳାର ସ୍ଥାନ ସୋନେପୁରକୁ ସ୍ଥାନାନ୍ତର କରାଯାଇଥିଲା । ହରିହର ନାଥଙ୍କ ମନ୍ଦିର ମାତା ସୀତାଙ୍କ ହାତ ଜିତିବା ପାଇଁ ରାଜା ଜନକଙ୍କ ଦରବାରକୁ ପରିଦର୍ଶନ ସମୟରେ ପ୍ରଭୁ ରାମଙ୍କଦ୍ୱାରା ନିର୍ମିତ ବୋଲି ବିଶ୍ୱାସ କରାଯାଏ । ଏହା ମଧ୍ୟ କୁହାଯାଇଛି ଯେ ପରେ ରାଜ ମନ ସିଂ ମନ୍ଦିରର ମରାମତି କରିଥିଲେ । ହରିହର ନାଥ ମନ୍ଦିର ଆଜି ଯେପରି ଠିଆ ହୋଇଛି, ମୋଗଲ ଯୁଗର ଜଣେ ପ୍ରଭାବଶାଳୀ ବ୍ୟକ୍ତିତ୍ୱ ରାମ ନାରାୟଣଙ୍କଦ୍ୱାରା ନିର୍ମିତ ହୋଇଥିଲା । ମହାନ ସାଧକ ଅଗସ୍ତ୍ୟା ଏବଂ ଦେବଲା ମୁନିଙ୍କ ଅଭିଶାପଦ୍ୱାରା ଗଜେନ୍ଦ୍ର ମୋକ୍ଷ ଯଥାକ୍ରମେ ହାତୀ ଏବଂ କୁମ୍ଭୀର ଭାବରେ ବିଖ୍ୟାତ ହୋଇଥିଲେ । ଦିନେ କୁମ୍ଭୀରଟି ହାତୀର ଗୋଡକୁ ଧରିଥିଲା । କୁହାଯାଏ ଯେ ଏହି ସ୍ଥାନ ନେପାଳରେ ଥିଲା । ଉଭୟ ନିଜ ଗୋରୁ ସହିତ ବହୁ ବର୍ଷ ଧରି ସଂଘର୍ଷ କରିଥିଲେ ଏବଂ ଯୁଦ୍ଧ କରିବା ସମୟରେ ସେମାନେ ଏହି ମନ୍ଦିର ନିକଟରେ ପହଞ୍ଚିଥିଲେ । କିନ୍ତୁ ପରିଶେଷରେ ରାଜାଙ୍କ ହାତୀ ଦୁର୍ବଳ ହୋଇ ନିଜ ଟ୍ରଙ୍କରେ ନଦୀରୁ ଏକ ଲଟା ଫୁଲ ନେଇ ସର୍ବୋପରି ଦେବତା ବିଷ୍ଣୁ  (ହରି)ଙ୍କ ନିକଟରେ ପ୍ରାର୍ଥନା କଲା  । ବିଷ୍ଣୁ ତାଙ୍କ ପ୍ରାର୍ଥନା ଶୁଣି କୁମ୍ଭୀରକୁ ଚକଦ୍ୱାରା କାଟିଲେ । କିନ୍ତୁ ଚକ୍ରର ସ୍ପର୍ଶ ହୁହୁଙ୍କୁ ଅଭିଶାପରୁ ମୁକ୍ତ କଲା । ବିଷ୍ଣୁ ମଧ୍ୟ ଇନ୍ଦ୍ରାୟାମୁନାଙ୍କୁ ତାଙ୍କ ଅଭିଶାପରୁ ମୁକ୍ତ କରି ତାଙ୍କୁ ତାଙ୍କ ବାସସ୍ଥାନ ବୈକୁଣ୍ଠକୁ ନେଇଗଲେ । ସୋନେପୁର ପବିତ୍ର ନଦୀ ଗଙ୍ଗା ଏବଂ ଗଣ୍ଡକର ମିଳନ ସ୍ଥଳରେ ଥିବାରୁ ହିନ୍ଦୁମାନେ ଏହାକୁ ଏକ ପବିତ୍ର ସ୍ଥାନ ବୋଲି ବିବେଚନା କରନ୍ତି । ମେଳା ବ୍ୟତୀତ ସୋନପୁର ଗୋରୁ ମେଳାକୁ ଆସୁଥିବା ଲୋକଙ୍କ ଅନ୍ୟତମ ଉଦ୍ଦେଶ୍ୟ ହେଉଛି ସମ୍ମିଳନୀରେ ପବିତ୍ର ବୁଡ଼ ପକାଇବା ଏବଂ ହରିହରନାଥ ମନ୍ଦିରରେ ପ୍ରାର୍ଥନା କରିବା । ସୂଚନା ଅବଧି: ଗୋଟିଏ ମାସ  (ପ୍ରାୟ ନଭେମ୍ବର - ଡିସେମ୍ବର ମାସରେ) ଚକ୍ର: ବାର୍ଷିକ ୨୦୧୩ ରେ, ମେଳା ୧୬ ନଭେମ୍ବରରୁ ଆରମ୍ଭ ହୋଇ ଡିସେମ୍ବର ୧୫ ପର୍ଯ୍ୟନ୍ତ ଜାରି ରହିଲା ପରିବହନ ସଡ଼କ ଏବଂ ରେଳପଥଦ୍ୱାରା ସୋନପୁର ସହଜରେ ଉପଲବ୍ଧ  । ଏତଦ୍‌ବ୍ୟତୀତ, ବିହାରର ରାଜଧାନୀ ପାଟନାଠାରୁ ଏହା ମାତ୍ର ୨୫ କିଲୋମିଟର ଦୂରରେ ଅବସ୍ଥିତ, ଯାହାକି ବାୟୁସେନା, ରେଳପଥ ଏବଂ ସଡ଼କପଥଦ୍ୱାରା ଦେଶର ଅନ୍ୟ ଅଞ୍ଚଳ ସହିତ ଭଲ ଭାବେ ସଂଯୁକ୍ତ । ମେଳା ସମୟରେ ପାଟନାଠାରୁ ସୋନପୁର ମଧ୍ୟରେ ଏକ ଘାଟର ଆୟୋଜନ କରିଥାଏ । ସେଠାରେ ବିଭିନ୍ନ ଟ୍ୟାକ୍ସି ଏବଂ କାର ଭଡା ସେବା ଅଛି ଯାହା ଏକ୍ସପର୍ଟ, ପର୍ଯ୍ୟଟକ, ଡ୍ରାଇଭର ସହିତ ସୋନପୁର ମେଳା ଏବଂ ପଛକୁ ପରିବହନ ଯୋଗାଇଥାଏ ।
ଡେକ୍ସରାଜୋକ୍ସେନ  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ଜିନେକାର୍ଡ ଏକ ବେପାର ନାମ, ହେଉଛି ଏକ ଔଷଧ ଯାହା ଡକ୍ସୋରୁବିସିନ କାରଣରୁ ଏବଂ ଆନ୍ଥ୍ରାସାଇକ୍ଲିନ ବହିଷ୍କାର ଯୋଗୁ ହେଉଥିବା କାର୍ଡିଓମାଇଓପାଥିକୁ ରୋକିବା ପାଇଁ ବ୍ୟବହୃତ ହୁଏ  । ଏହା ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟା ରେ ଇଞ୍ଜେକସନ ନେଇଥିବା ସ୍ଥାନରେ ଯନ୍ତ୍ରଣା, ଅଇ, ଏବଂ ତରଳ ଝାଡ଼ା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଅସ୍ଥି ମଜ୍ଜା ଦମନ ହୋଇପାରେ । ପିଲାମାନଙ୍କଠାରେ ଅଧିକ କର୍କଟ ରୋଗ ହେବାର ଆଶଙ୍କା ରହିପାରେ । ଏହା ଆନ୍ଥ୍ରାସାଇକ୍ଲିନ୍ ପାଇଁ ଏକ ଆଣ୍ଟିଡୋଟ ବା ପ୍ରତିବିଧାନ ଅଟେ । ୧୯୭୨ ମସିହାରେ ଡେକ୍ସରାଜୋକ୍ସେନ ଆବିଷ୍କୃତ ହୋଇଥିଲା । ୧୯୯୫ରେ ଯୁକ୍ତରାଷ୍ଟ୍ରରେ ଏବଂ ୨୦୦୬ରେ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଏହାକୁ ଅନୁମୋଦନ କରାଯାଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ୫୦୦ ମିଗ୍ରା ଔଷଧର ମୂଲ୍ୟ ପ୍ରାୟ ୪୨୦ ଡଲାର ଥିଲା । ଯୁକ୍ତରାଜ୍ୟରେ ଏହି ପରିମାଣର ମୂଲ୍ୟ ପ୍ରାୟ ୧୬୦ ପାଉଣ୍ଡ ଅଟେ ।
ଶଲରା ଏକ ଲତା ଜାତୀୟ ଉଦ୍ଭିଦ। କେହି କେହି ଏହାକୁ ପାଞ୍ଚ ଆଙ୍ଗୁଳିଆ ଲତା ବୋଲି କହିଥାନ୍ତି, କାରଣ ଏହାର ପତ୍ର ଦେଖିବାକୁ ଠିକ୍ ହାତ ପାପୁଲି ପରି ଓ ଏଥିରେ ହାତର ଆଙ୍ଗୁଳି ପରି ପାଞ୍ଚଟି ଆକୃତି ମଧ୍ୟ ରହିଥାଏ। ଏଇ ପତ୍ର ଗୁଡ଼ିକ ଅଳ୍ପକେ କଲରାପତ୍ର ପରି ଦିଶେ। ଏହାର ଫଳଗୁଡ଼ିକ ଛୋଟ ବରକୋଳି ଆକାରର। ଏଗୁଡ଼ିକ ଶିବଲିଙ୍ଗପରି ଦିଶୁଥିବାରୁ ଏହାକୁ ଶିବଲିଙ୍ଗୀ ବୋଲି ମଧ୍ୟ କୁହାଯାଏ। ଏ ଗୁଡ଼ିକ ପାଚିଲେ ଲାଲ ଦେଖାଯାଏ। ଏ ଲତାର ସର୍ବାଙ୍ଗ ଦୁର୍ଗନ୍ଧମୟ। ବାଡ଼ ଓ ଅନ୍ୟାନ୍ୟ ଗଛ ଉପରେ ଏହା ମାଡ଼ିଥାଏ। ଭାରତରେ ସର୍ବତ୍ର ଏହା ଦେଖିବାକୁ ମିଳେ। ଓଡ଼ିଶାରେ କେତେକ ଅଞ୍ଚଳରେ ଲୋକେ ଛଞ୍ଚିଣାକୁ ଶଲରା ବୋଲି କହିଥାନ୍ତି, କିନ୍ତୁ ବାସ୍ତବରେ ଏ ଦୁଇଟି ଭିନ୍ନ ଭନ୍ନ। ବିବିଧ ଭାରତୀୟ ପ୍ରାଦେଶିକ ନାମ ଶାସ୍ତ୍ରୋକ୍ତ ଗୁଣ ପ୍ରବଳ କଟୁରସ, ରସାୟନ, ଉଷ୍ଣବୀର୍ଯ୍ୟ, ପୁଷ୍ଟିକର, ରକ୍ତ ଶୋଧକ, ଗର୍ଭଦାୟକ, ମସ୍ତିସ୍କ ବଳଦାୟକ, କ୍ଷୁଧାବର୍ଧକ, କାନ୍ତି ପ୍ରଦାୟକ, ଜ୍ୱର, ରକ୍ତବିକାର, କୁଷ୍ଠ, ଅମ୍ଳପିତ୍ତ, ଦଦ୍ରୁ, ବ୍ରଣ, କ୍ଷତ, ଉପଦଂଶ, ଅସ୍ତ୍ରାଘାତ, କୃମି, ବାତ ଓ ସର୍ପବିଷ ନାଶକ ଅଟେ। ବ୍ୟବହାର ଏହାର ମଞ୍ଜିକୁ ସ୍ତ୍ରୀ ରୋଗ, ବିଶେଷକରି ବନ୍ଧ୍ୟାତ୍ୱ ପାଇଁ ଏହାର ଉପଯୋଗ କରାଯାଏ। ଏହାର କଞ୍ଚାଫଳ ଅଜୀର୍ଣ, ଆମାଶୟ, ରକ୍ତବିକାର, ମଳରୋଧ ଓ ଶୂଳ ଆଦିର ନିବାରଣ କରେ। ଏହାର ପତ୍ର ବିଭିନ୍ନ ପ୍ରକାର ଚର୍ମରୋଗର ଔଷଧ ରୂପେ ବ୍ୟବହାର କରାଯାଏ। ଏହାର ମୂଳ ଗୁଳ୍ମ, ପ୍ଳୀହା, ଅଗ୍ନିମାନ୍ଦ୍ୟ ଆଦି ଦୂରକରେ। ଏହାର ସର୍ବାଙ୍ଗ ମସ୍ତିସ୍କଭ୍ରମ, ରକ୍ତବିକାର ଓ ଅଜୀର୍ଣ ଆଦିର ଶାମକ ଅଟେ।
ଭରଦ୍ୱାଜ ପଣ୍ଡା ଜଣେ ଓଡ଼ିଆ ସିନେମାରେ କାମ କରୁଥିବା କାହାଣୀକାର, ଚିତ୍ରନାଟ୍ୟ ନିର୍ଦ୍ଦେଶକ, ସଂଳାପ ଲେଖକ ଓ ନିର୍ଦ୍ଦେଶକ । ଜୁଲୁ ନାମରେ ସେ ଓଡ଼ିଆ ସିନେମା ଜଗତରେ ପରିଚିତ । ସେ ବିଜ୍ଞାପନର ସ୍କ୍ରିପ୍ଟ ଲେଖିବା ସହିତ ନିର୍ଦ୍ଦେଶନା ମଧ୍ୟ ଦିଅନ୍ତି । ଚିତ୍ତରଞ୍ଜନ ତ୍ରିପାଠୀଙ୍କ ନିର୍ଦ୍ଦେଶିତ ଧଉଳି ଏକ୍ସପ୍ରେସ୍ ଚଳଚ୍ଚିତ୍ରରେ ସେ ପ୍ରଥମେ ସଂଳାପ ଲେଖିବାର ସୁଯୋଗ ପାଇଥିଲେ । ପରେ ଅନେକ ଓଡ଼ିଆ ଚଳଚ୍ଚିତ୍ରରେ ସେ ସଂଳାପ ଓ ଚିତ୍ରନାଟ୍ୟ ଆଦି ରଚନା କରିଛନ୍ତି । ତାଙ୍କ ନିର୍ଦ୍ଦେଶିତ ଏକମାତ୍ର ଚଳଚ୍ଚିତ୍ର ଅର୍ଦ୍ଧ ସତ୍ୟ ୨୦୨୧ ମସିହାରେ ମୁକ୍ତିଲାଭ କରିଥିଲା ।
ମୋହିତ ମହିପାଳ ଶର୍ମା  (ଜନ୍ମ 18 ସେପ୍ଟେମ୍ବର 1988 ) ଜଣେ ଭାରତୀୟ କ୍ରିକେଟ ଖେଳାଳି  । ସେ ହରିୟାଣା ତରଫରୁ ଘରେଇ କ୍ରିକେତେରେ ଦ୍ରୁତ ବୋଲର ହିସାବରେ ଖେଳନ୍ତି । ମୋହିତ ଶର୍ମା ଆଇପିଏଲରେ 2013 ମସିହାରେ ଚେନ୍ନଇ ଦଳ ତରଫରୁ ଖେଳୁଥିଲେ । ଅନ୍ତର୍ଜାତିକ ପ୍ରଦର୍ଶନ ସେ ଜିମ୍ବାବ୍ୱେ ବିପକ୍ଷରେ ଚତୁର୍ଥ ଏକଦିବାସୀୟ ଖେଳି ସେଥିରେ 10 ଓଭରରେ 26 ରନ ଦେଇ 2 ୱିକେଟ ନେବାଦ୍ୱାରା ପୁରସ୍କାର ପାଇଥିଲେ । . 2014 20 ବିଉଶ୍ୱକପ ଭାରତୀୟ ଦଳରେ ସେ ସ୍ଥାନ ପାଇଥିଲେ ।
ବେଚାରାଜୀ ବା ବହୁଚାରାଜୀ ଏକ ହିନ୍ଦୁ ମନ୍ଦିର ଯାହା ସେହି ମନ୍ଦିର ଟାଉନ ଓ ତାଲୁକା ରାଜଧାନୀ ଓ ଭାରତର ଗୁଜରାଟ ପ୍ରଦେଶ ଅନ୍ତର୍ଗତ ମେହସାନା ଜିଲ୍ଲାରେ ଅବସ୍ଥିତ । ହିନ୍ଦୁ ଦେବୀ  ବହୁଚାରା ମାତା ଙ୍କର ମନ୍ଦିର ଯୋଗୁ ଏହି ଟାଉନ ଅଧୁନା ଏକ ମୂଖ୍ୟ ତୀର୍ଥଯାତ୍ରୀ ଆକର୍ଷଣ କେନ୍ଦ୍ର ହୋଇଛି । ଇତିହାସ ବହୁଚାର ମାତା ବା ବହୁଚାରାଜୀ ହିନ୍ଦୁ ମନ୍ଦିର ନାମାନୁସାରେ ସେହି ଟାଉନର ନାମକରଣ ହୋଇଛି । ଟାଉନ ଚାରିପାଖ ସ୍ଥଳର ନାମ ଚୂନୱାଲ । ମନ୍ଦିର ଦକ୍ଷିଣ ଦିଗରେ ଏକ କିମି ଦୂରରେ ବେଚାର ଗ୍ରାମ ଓ ୨ କିମି ଦୂରରେ ଶଙ୍ଖଳପୁର ଗ୍ରାମ ଅବସ୍ଥିତ । ଏହି ଦୁଇ ମନ୍ଦିର ମଧ୍ୟରେ ଆଧୁନିକ ଟାଉନ ବିକଶିତ ହୋଇଛି । ଏହି ଟାଉନର ଶାସକ  ସାୟାଜୀ ଗାଇକୱାଡ  ମନ୍ଦିର ନିମନ୍ତେ ଗାଇକୱାର ପ୍ରଦେଶ ରେଲୱେକୁ ଏହି ସ୍ଥାନ ପର୍ଯ୍ୟନ୍ତ ବିସ୍ତାର କରିଥିଲେ । ଲୋକସଂଖ୍ୟା ୨୦୧୧ ଜନଗଣନା ଅନୁସାରେ ବେଚରାଜିର ଲୋକସଂଖ୍ୟା ୧୨,୭୫୪ ଥିଲା ଯେଉଁଥିରେ ପୁରୁଷ ସଂଖ୍ୟା ୬,୫୦୪ ଓ ମହିଳା ସଂଖ୍ୟା ୬,୦୩୪ ଥିଲା । ରାଜନୀତି ଏହି ଟାଉନଟି ବେଚରଜି ବିଧାନ ସଭା କନଷ୍ଟିଚ୍ୟୁ ସନର   ଏକ ଅଂଶ ଅଟେ । ବହୁଚର ମାତା ମନ୍ଦିର ମନ୍ଦିରର ନିକଟବର୍ତ୍ତୀ ଗ୍ରାମମାନକୁ ବରୋଦା ଷ୍ଟେଟ ଅଧକାର କରିନେଲେ ଓ ସେମାନଙ୍କୁ ବାର୍ଷିକ ଭତ୍ତା ୧୫,୦୦୦ ଟଙ୍କା ଦିଆଗଲା । ପ୍ରଦେଶ ସରକାର ମନ୍ଦିର ପରିଚାଳନା କରନ୍ତି । କମଳିଆ, କଲରିର ସୋଲାଙ୍କି ରାଜପୁତ ଓ ହିଜରାମାନେ ଦେବୀଙ୍କର ପୁରୁଷାନୁକ୍ରମେ ଏହି ମନ୍ଦିର ପୂଜା କରୁଥିବା ଦାବି କରୁଛନ୍ତି । ହିନ୍ଦୁ କ୍ୟାଲେଣ୍ଡରର ଚୈତ୍ର ମାସ ପୂର୍ଣ୍ଣମୀ ଦିନ ଏକ ବଡ ମେଳା ହୁଏ । ସୁବିଧା ଓ ଅର୍ଥବ୍ୟବସ୍ଥା ଭକ୍ତମାନଙ୍କ ପାଇଁ ସେଠାରେ ଅନେକ ସଂଖ୍ୟକ ଗେଷ୍ଟ ହାଉସ, ଧମଶାଳା ଓ ଅନ୍ୟାନ୍ୟ ସୁବିଧାମାନ ଉପଲବ୍ଧ ହୁଏ । ଟାଉନରେ ଗୋଟିଏ ପୋଷ୍ଟ ଅଫିସ ଓ ଡାକ୍ତରଖାନା ଅଛି । ମଣ୍ଡଳ ବେଚାରଜୀ ବିଶେଷ ଇନଭେଷ୍ଟ ରିଜିଅନରେ ଅନେକ ବଡ ଅଟୋମୋବାଇଲ କମ୍ପାନୀ ବାର୍ଷିକ ୧୦ ଲକ୍ଷ ଗାଡ଼ି ପ୍ରସ୍ତୁତ କରନ୍ତି । ପରିବହନ ରେଲ ଓ ବସ ସାହାଯ୍ୟରେ ବହୁଚରାଜ୍ୟ ଉତ୍ତମ ରୂପେ ସଂଯୁକ୍ତ ହୋଇଛି । ଅନେକ ପ୍ରାଇଭେଟ ଗାଡି ମଧ୍ୟ ଚାଲୁଚି । ଅହମଦାବାଦ-ରନ୍ତେଯ-ପତନ ସହିତ ମେଟ୍ରୋ ଟ୍ରେନ ସଂଯୁକ୍ତ ହୋଇଛି ।
ଭୋଗରାଇ  (କ୍ରମିକ ସଂଖ୍ୟା: ୩୬) ବାଲେଶ୍ୱର ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ଭୋଗରାଇ ବ୍ଳକ । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଅନନ୍ତ ଦାସ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ସତ୍ୟଶିବ ଦାସଙ୍କଠାରୁ ୧୯୫୧୨ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଅନନ୍ତ ଦାସ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ କାର୍ତ୍ତିକେଶ୍ୱର ପାତ୍ରଙ୍କଠାରୁ ୧୭,୬୫୦ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୫୧ରୁ ୨୦୦୯ ମଧ୍ୟରେ ମୋଟ ୧୩ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ବେଞ୍ଜାମିନ ଗିଲାନି ଜଣେ ଭାରତୀୟ କଥାଚିତ୍ର, ଦୂରଦର୍ଶନ ଏବଂ ମଞ୍ଚ ଅଭିନେତା ଯିଏକି ହିନ୍ଦୀ କଥାଚିତ୍ର ଜଗତରେ କାମ କରନ୍ତି । ପ୍ରାରମ୍ଭିକ ଜୀବନ ଏବଂ ପେଷା ଗିଲାନି ଶିମଲାର ବିଶପ୍ କଟନ୍ ସ୍କୁଲରେ ପାଠ ପଢ଼ୁଥିଲେ । ସେ ଦିଲ୍ଲୀ ବିଶ୍ୱବିଦ୍ୟାଳୟରୁ ତାଙ୍କର ସ୍ନାତକୋତ୍ତର ଶେଷ କରିଥିଲେ । ସେ ଦିଲ୍ଲୀ ସେଣ୍ଟ ଷ୍ଟିଫେନ୍ସ କଲେଜରେ ଇଂରାଜୀ ସାହିତ୍ୟ ଅଧ୍ୟୟନ କରିଥିଲେ ଏବଂ ୧୯୭୨ ମସିହାରେ ସେ ପୁଣେସ୍ଥିତ ଭାରତୀୟ ଚଳଚ୍ଚିତ୍ର ଏବଂ ଟେଲିଭିଜନ ସଂସ୍ଥାରେ ଅଧ୍ୟୟନ କରିଥିଲେ, ଯେଉଁଥିରେ ନାସିରୁଦ୍ଦିନ ଶାହା ଏବଂ ଟମ୍ ଅଲ୍ଟର୍‌ଙ୍କ ଭଳି ଜଣାଶୁଣା ଭାରତୀୟ ଅଭିନେତା ତାଙ୍କର ସହପାଠୀ ଥିଲେ । ସେ ଟମ୍ ଅଲ୍ଟର ଏବଂ ନାସିରୁଦ୍ଦିନ ଶାହାଙ୍କ ସହ ୧୯୭୭ ମସିହାରେ ମୁମ୍ବାଇ ଭିତ୍ତିକ ଥିଏଟର କମ୍ପାନୀ  'ମୋଟଲିସ୍ ପ୍ରଡକ୍ସନ୍ସସ୍' ର ପ୍ରତିଷ୍ଠା କରିଥିଲେ ଏବଂ ୨୯ ଜୁଲାଇ ୧୯୭୯ରେ ଏହି ସଂସ୍ଥାର ପ୍ରଥମ ନାଟକ ୱେଟିଂ ଫର୍ ଗୋଡୋଟ୍ ପ୍ରୀତି ଥିଏଟରରେ ଅନୁଷ୍ଠିତ ହୋଇଥିଲା । ୨୦୦୯ ମସିହାରେ ଏହି ନାଟକର ୩୦ ବର୍ଷ ପୂର୍ତ୍ତୀ ପାଇଁ ପୁଣିଥରେ ମଞ୍ଚସ୍ଥ ହୋଇଥିଲା ।
ଦୀନଦୟାଲ ଗୁପ୍ତା  ୧୯୦୯   ୧୯୫୭ ପରେ  ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ ତଥା ଭାରତୀୟ ଜାତୀୟ କଂଗ୍ରେସ ସହିତ ଜଡ଼ିତ ରାଜନେତା ଥିଲେ, ଯିଏକି ମଧ୍ୟପ୍ରଦେଶ ବିଧାନ ସଭାକୁ ୧୯୫୨ ମସିହାରେ ନିର୍ବାଚିତ ହୋଇଥିଲେ । ସେ ରବିଶଙ୍କର ଶୁକ୍ଲା ସରକାରରେ ମଧ୍ୟପ୍ରଦେଶର ଖାଦ୍ୟ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ସେ ୧୯୫୬ ମସିହାରୁ ୧୯୫୭ ମସିହା ପର୍ଯ୍ୟନ୍ତ ବମ୍ବେ ରାଜ୍ୟର ଖାଦ୍ୟ, ପୁନର୍ବାସ ଏବଂ ସାମାଜିକ କଲ୍ୟାଣ ମନ୍ତ୍ରୀ ଭାବରେ ମଧ୍ୟ କାର୍ଯ୍ୟ କରିଥିଲେ । ୧୯୫୭ ମସିହାରେ ସେ ମହାରାଷ୍ଟ୍ର ବିଧାନ ସଭାକୁ ନିର୍ବାଚିତ ହୋଇଥିଲେ ଏବଂ ଏହାର ଉପାଧକ୍ଷ ଭାବରେ କାର୍ଯ୍ୟ କରିଥିଲେ ।
ରିମାଣ୍ଟାଡାଇନ, ଫ୍ଲୁମାଡାଇନ ଏକ ବେପାର ନାମ, ହେଉଛି ଏକ ଭୂତାଣୁରୋଧୀ ଔଷଧ  (ଆଣ୍ଟିଭାଇରାଲ୍) ଯାହା ଇନଫ୍ଲୁଏଞ୍ଜା ରୋଗର ଚିକିତ୍ସା ତଥା ପ୍ରତିରୋଧ ପାଇଁ ବ୍ୟବହୃତ ହୋଇଥିଲା  । ପ୍ରତିରୋଧର ବିକାଶ ହେତୁ ଏହାର ବ୍ୟବହାର ସାଧାରଣତଃ ସୁପାରିଶ କରାଯାଏ ନାହିଁ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ଶୋଇବାରେ ଅସୁବିଧା ଏବଂ ମୁଣ୍ଡ ବୁଲାଇବା ଅନ୍ତର୍ଭୁକ୍ତ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ବାତ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହା ଏମ୨  ( 2 ପ୍ରୋଟିନ୍) ପ୍ରୋଟିନ ସହିତ ହସ୍ତକ୍ଷେପ କରି କାର୍ଯ୍ୟକ୍ଷମ ହୁଏ  । ୧୯୯୩ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ରିମାଣ୍ଟାଡାଇନ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଏକ ସପ୍ତାହର ବ୍ୟବ‌ହାର ପାଇଁ ଏହାର ମୂଲ୍ୟ ପ୍ରାୟ ୨୩ ଡଲାର ।
ସନ୍ତୋଷ କୁମାର ପ୍ରଧାନ  (ଜନ୍ମ: ୧୫ ଜାନୁଆରୀ ୧୯୪୫) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସନ୍ତୋଷ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୮୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଅନୁଗୋଳ ବିଧାନ ସଭା ନିର୍ବାଚନ ମଣ୍ଡଳୀରୁ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ସନ୍ତୋଷ କୁମାର ପ୍ରଧାନ ୧୯୪୫ ମସିହାର ଜାନୁଆରୀ ମାସ ୧୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଦିବାକର ପ୍ରଧାନ ଓ ପତ୍ନୀଙ୍କ ନାମ ଶେଫାଳି ପ୍ରଧାନ । ତାଙ୍କର ଶିକ୍ଷାଗତ ଯୋଗ୍ୟତା ମାଟ୍ରିକ୍ । ରାଜନୈତିକ ଜୀବନ ସନ୍ତୋଷ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ଭୁବନେଶ୍ୱର ପ୍ରମୁଖ ସରକାରୀ ଯୋଜନାଭୁକ୍ତ ବଜାର ଅଞ୍ଚଳ ଅଟେ । ସମସ୍ତ ଖୁଚୁରା ବ୍ୟବସାୟର ପେଣ୍ଠସ୍ଥଳୀ । ଅବସ୍ଥିତି ରାଜଧାନୀ ଭୁବନେଶ୍ୱରର ୟୁନିଟ ୧ଅଂଚଳରେରେ ମାର୍କେଟ ବିଲଡିଂ ଅବସ୍ଥିତ । ଇତିହାସ ରାଜଧାନୀ ନିର୍ମାଣ ହେବା ବେଳେ ୧୯୫୫ ମସିହାରେ ଜର୍ମାନର ବିଖ୍ୟାତ ଆର୍କଟେକ୍ଟ  (ସ୍ଥପତି) ଓରେଟା କୋନିସବର୍ଜର ଉକ୍ତ ମାର୍କେଟ ବିଲଡିଂ ଦ୍ୱୟର ଡିଜାଇନ  (ନକ୍ସା) ପ୍ରସ୍ତୁତ କରିଥିଲେ  । ପ୍ରସିଦ୍ଧ କେଭ ଟେମ୍ପଲ (ଗୁମ୍ଫା ମନ୍ଦିର) ଶୈଳୀରେ ସେ ଏହି ମାର୍କେଟ ବିଲ୍ଡିର ପରିକଳ୍ପନା କରିଥଲେ  । ଖଣ୍ଡଗିରି ଓ ଉଦୟଗିରିରେ ଅବା ଜୈନ ଓ ହିନ୍ଦୁ ମନ୍ଦିର ଶୈଳୀରେ ଉଦ୍‌ବୁଦ୍ଧ ହୋଇ ସେ ସେହି ଶୈଳୀରେ ମାର୍କେଟ ବିଲର୍ଡର ନିର୍ମାଣ ନକ୍ସା ପ୍ରସ୍ତୁତ କରିଥଲେ ବୋଲି ଲିପିବଦ୍ଧ ଅଛି । ଏହି ଖ୍ୟାତନାମ ଆର୍କିଟେକ୍ଟ ଭାରତରେ ଅନେକ ଗୁରୁତ୍ୱପୂର୍ଣ୍ଣ ବିଲ୍ଡିଂ ଏପରିକି ବେଙ୍ଗାଲୁରୁ, ଏବଂ ଜମସେଦପୁରର ଟାଟା ନଗରଠାରେ ଥବା ଇଣ୍ଡିଆନ ଇନଷ୍ଟିଚୁଟ ଅଫ ସାଇନ୍ସ ବିଲ୍ଡିଂର ମଧ୍ୟ ନକ୍ସା ପ୍ରସ୍ତୁତ କରିଛନ୍ତି । ଏହି ବ୍ୟକ୍ତି ଜଣକ ୧୯୪୮ରୁ ୧୯୫୧ ପର୍ଯ୍ୟନ୍ତ ନୂଆଦିଲ୍ଲୀଠାରେ ଗୃହନିର୍ମାଣ ବିଭାଗର ଫେଡେରାଲ ଡାଇରେକ୍ଟର ଭାବେ କାର୍ଯ୍ୟ କରିଥିଲେ । ବିଶେଷତ୍ୱ ଏହି ଦୁଇ ପୁରାତନ ମାର୍କେଟ ବିଲ୍ଡିଂରେ ଐତିହ୍ୟର ଅନୁଭବ ନେଇ ଏହାକୁ ଥଣ୍ଡା ରଖିବା ସକାଶେ ଲାଲ ଇଟା ଓ ବଡ଼ ବଡ଼ ଖମ୍ବ ବ୍ୟବହାର କରାଯାଇଛି । ୟୁନିଟ ୧ରେ ଥିବା ଥାନା ଓ ଉକ୍ତ ମାର୍କେଟ ବିଲଡିଂ ବ୍ୟତୀତ କୋନିସବର୍ଜରଙ୍କ ମୂଳ ନକ୍ସା ସହରର ଅନ୍ୟ କୌଣସି ସ୍ଥାନରେ ବ୍ୟବହାର କରାଯାଇନାହିଁ । ନିୟମିତ ବ୍ୟବଧାନରେ ଉକ୍ତ ନର୍ମାଣର ରକ୍ଷଣାବେକ୍ଷଣା ନହେବାରୁ ଅଧିକାଂଶ ମୂଳଢାଞ୍ଚା ଧ୍ୱଂସ ହେବାକୁ ବସିଛି । ଭାରତରେ କୋନିସ ବର୍ଜର ଛାଡି ଯାଇଥବା ଭରତୀୟ କଳାକୃତିର ଅବଶେଷ ବିଷୟରେ ଅଧ୍ୟୟନ କରିବା ପାଇଁ ଆକୃଷ୍ଟ ହୋଇ ଆସୁଥବା ବହୁ ସଂଖ୍ୟକ ବିଦେଶୀ ଆର୍କିଟେକ୍ଟ ମାର୍କେଟ ବିଲ୍ଡିଂକୁ ଦେଖିବା ପାଇଁ ଆସନ୍ତି । ଉଭୟ ଭୁବନେଶ୍ୱର ମହାନଗର କର୍ତ୍ତୁପକ୍ଷ ଏବଂ ମାଲିକମାନେ ବିଲର୍ଡିର କାରୁକାର୍ଯ୍ୟ ଡିଜାଇନ, ଡେକୋରେଶନ, ସିମ୍ବଲ ଏବଂ ନିର୍ମିତ ଅଂଶକୁ ପ୍ରତିବର୍ଷ ନିଜ ଇଚ୍ଛାନୁଯାୟୀ ନବୀକରଣ କରୁଛନ୍ତି । ଫଳରେ ଏହା ପୂର୍ବ ସୌନ୍ଦର୍ଯ୍ୟ ହରାଇ ବିକଳାଙ୍ଗ ହୋଇଛି । ଦୀର୍ଘ ୬ ବର୍ଷର ଏହି କଳାକୃତି ସଂରକ୍ଷଣ ଅଭାବରୁ ଧ୍ୱଂସର ଦ୍ୱାରଦେଶରେ ପହଞ୍ଚିଛି । କୌଣସ ବୈଜ୍ଞାନକ ଅଧ୍ୟୟନ ବ୍ୟତୀତ ଏଭଳ ନବୀକରଣ କରାଯାଉଥବାରୁ ମାର୍କେଟ ବିଲ୍ଡିଂ ବିକୃତ ହେବାରେ ଲାଗିଛ । ମାର୍କେଟ ବିଲ୍ଡିଂ ଭଳି ଅଳ୍ପ କେତେଟ ଔପନିବେଶକ ଏବଂ ଭାରତୀୟ ମିଳିତ ଭାସ୍କର୍ଯ୍ୟରେ ନିର୍ମିତ ସହରରେ ରହିଛି ।
"ସ୍ପିଡ ସ୍କେଟିଙ୍ଗ" କୁ ୧୯୨୪ ମସିହାରେ ପ୍ରଥମ ଶୀତ ଦିନିଆ ଖେଳ ପରେ ଶୀତକାଳୀନ ଅଲିମ୍ପିକରେ ଏକ ଖେଳ ରୂପେ ଚିତ୍ରିତ କରାଯାଇଛି । ୧୯୬୦ ମସିହାରେ ପ୍ରଥମଥର ଅଲିମ୍ପିକ କାର୍ଯ୍ୟକ୍ରମରେ ମହିଳାମାନଙ୍କ ଘଟଣାକୁ ଯୋଡ଼ା ଯାଇଥିଲା । ଇତିହାସ ବର୍ଲିନରେ ଆୟୋଜିତ ହେଉଥିବା ୧୯୧୬ ଗ୍ରୀଷ୍ମକାଳୀନ ଅଲିମ୍ପିକ ପାଇଁ ପ୍ରାରମ୍ଭିକ କ୍ୟାଲେଣ୍ଡରରେ ୩-କାର୍ଯ୍ୟକ୍ରମର ସମସ୍ତ ମଇଦାନ ସ୍ପର୍ଦ୍ଧା ହୋଇଥିଲା, କିନ୍ତୁ ଏହି ଖେଳକୁ ବିଶ୍ୱଯୁଦ୍ଧ-୧ କାରଣ ଯୋଗୁଁ ରବ୍ଧ କରିଦିଆ ଯାଇଥିଲା । ୧୯୩୨ ମସିହା ଶୀତକାଳୀନ ଅଲିମ୍ପିକରେ ସ୍ପିଡ ସ୍କେଟିଙ୍ଗ  "୧୯୩୨ ସ୍ପିଡ ସ୍କେଟିଙ୍ଗ କାର୍ଯ୍ୟକ୍ରମ"  ଆମେରିକାନ ସ୍ପିଡ ସ୍କେଟିଙ୍ଗ ଫେଡରେସନ ନିୟମ ଅନୁସାରେ ଆୟୋଜିତ କରାଯାଇଥିଲା । ୨୦୧୦ ଶୀତକାଳୀନ ଅଲିମ୍ପିକରେ,  " "  ଅଲିମ୍ପିକ ଇତିହାସରେ ପ୍ରଥମ ଏଥେଲେଟିକ୍ସ ହୋଇଯାଇଥିଲା, ୨୦୧୦ ଶୀତକାଳୀନ ଅଲିମ୍ପିକରେ ସ୍ପିଡ ସ୍କେଟିଙ୍ଗ -  "ସର୍ଟ ଟ୍ରାକ"   (୧୫୦୦ ମିଟର) ଏବଂ ୨୦୧୦ ଶୀତକାଳୀନ ଅଲିମ୍ପିକରେ ସ୍ପିଡ ସ୍କେଟିଙ୍ଗ -  "ଲଙ୍ଗ ଟ୍ରାକ"   (୫୦୦୦ ମିଟର) ସ୍ପିଡ ସ୍କେଟିଙ୍ଗ, ଏବଂ ପ୍ରଥମ ଥର ସେହିଦିନ ଦୁଇ ଅଲଗା ଅଲଗା ବିଷୟରେ ପ୍ରତିସ୍ପର୍ଦ୍ଧା କରିବା ପାଇଁ  । କାର୍ଯ୍ୟକ୍ରମ ପୁରୁଷ ମାନଙ୍କ ପାଇଁ ନିମ୍ନ ତାଲିକା ଦେଖାଇଥାଏ କି, ପ୍ରତ୍ୟେକ ଖେଳରେ ବିବାଦ କେବେ ହୋଇଥିଲା । ୧୯୩୨ ମସିହାରେ ମହିଳା ମାନଙ୍କ ଘଟଣା ଗୁଡିକର ପ୍ରଦର୍ଶନ କରାଯାଇଥିଲା ।
ଏଟାୱା ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ଉତ୍ତର ପ୍ରଦେଶର ଏତୱହ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଏଟାୱା ୨୬.୭୭୭୮ ଉତ୍ତର ଅକ୍ଷାଂଶ ଓ ୭୯.୦୨୧୬ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୪୧୩ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଏଟାୱା ସହରର ମୋଟ ଜନସଂଖ୍ୟା ୧୩୦୫୩ ଅଟେ । ସେଥି ମଧ୍ୟରୁ ୫୨.୯୨% ଜଣ ପରୁଷ ହୋଇଥିବା ବେଳେ ୪୭.୦୮% ଜଣ ନାରୀ ଅଟନ୍ତି । ଏଟାୱାର ସାକ୍ଷରତା ହାର ୫୯.୪୭% ଅଟେ । ଏହା ଜାତୀୟ ହାରଠାରୁ ୫.୩୭% ପ୍ରତିଶତ ଅଧିକ ଅଟେ । ସେଥିରୁ ୩୫.୩୬% ପ୍ରତିଶତ ପୁରୁଷ ଓ ୨୪.୧୦% ନାରୀ ଅଟନ୍ତି । ୧୭.୬୭% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଏଟାୱାର ସରକାରୀ ଭାଷା ଅଟେ ।
ଚକ୍ରଧର ବେହେରା  (୧୬ ଜୁଲାଇ ୧୮୯୪ - ୧ ଜାନୁଆରୀ ୧୯୭୩), ଲୋକପ୍ରିୟ ବିପ୍ଲବୀ ଭାବରେ ପରିଚିତ । ସେ ଜଣେ ଓଡ଼ିଆ ସ୍ୱାଧୀନତା ସଂଗ୍ରାମୀ, ରାଜନୀତିଜ୍ଞ ଓ କବି ଥିଲେ । ସେ ବ୍ରିଟିଶ ସରକାର ଓ କନିକା ରାଜାଙ୍କ ମିଳିତ ଶକ୍ତି ବିରୋଧରେ ହେଇଥିବା ଚାଷୀ ବିଦ୍ରୋହର ମୁଖ୍ୟ ନାୟକ ଥିଲେ। ସେ ମଧ୍ୟ ସ୍ୱାଧୀନତା ପୂର୍ବରୁ ଏବଂ ସ୍ୱାଧୀନତା ପରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ। ରାଜନୈତିକ ଜୀବନ ସେ ୧୯୨୨ ମସିହାରେ ଭାରତୀୟ ଜାତୀୟ କଂଗ୍ରେସଦଳରେ ଯୋଗ ଦେଇଥିଲେ । କନିକା ପ୍ରଜାମେଳିରେ ସେ ଅଂଶଗ୍ରହଣ କରିଥିଲେ । ଚକ୍ରଧର ବେହେରା ସ୍ୱାଧୀନତା ପୂର୍ବରୁ ପ୍ରଥମ ଓଡ଼ିଶା ବିଧାନ ସଭାକୁ ପୂର୍ବ ଭଦ୍ରକରୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୧୯୩୭ ମସିହାରୁ ୧୯୪୬ ମସିହାଯାଏଁ କାର୍ଯ୍ୟ କରିଥିଲେ । ସ୍ୱାଧୀନତା ପରେ ସେ ଚାନ୍ଦବାଲି ବିଧାନ ସଭା ନିର୍ବାଚନ ମଣ୍ଡଳୀରୁ ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ନିର୍ବାଚନରେ ସେ ସମୁଦାୟ ୨୮,୫୬୮ ଖଣ୍ଡ ଭୋଟ ପାଇଥିଲେ । ଏହି ବିଧାନ ସଭାରେ ୧୯୫୨ ମସିହାରୁ ୧୯୫୭ ମସିହାଯାଏଁ କାର୍ଯ୍ୟ କରିଥିଲେ । ସାହିତ୍ୟ ସର୍ଜନା ଚକ୍ରଧର ଜଣେ ବିପ୍ଲବୀ କବି ଭାବରେ ମଧ୍ୟ ପରିଚିତ ଥିଲେ ।  "ବନ୍ଦୀର ବିଳାପ"  ଓ  "ଜୟନ୍ତୀ"  ନାମରେ ସେ ଦୁଇଟି ପୁସ୍ତକ ରଚନା କରିଥିଲେ । ମୃତ୍ୟୁ ଚକ୍ରଧର ବେହେରା ୧୯୭୩ ମସିହାର ଜାନୁଆରୀ ମାସ ୧ ତାରିଖରେ ମୃତ୍ୟୁବରଣ କରିଥିଲେ । ୯ ଫେବୃଆରୀ ୧୯୭୩ରେ ତାଙ୍କୁ ଓଡ଼ିଶା ବିଧାନ ସଭା ଗୃହରେ ଶ୍ରଦ୍ଧାଞ୍ଜଳୀ ପ୍ରଦାନ କରାଯାଇଥିଲା ।
କୈଲା ଦେବୀ ମନ୍ଦିର ,ଭାରତୀୟ ରାଜ୍ୟ ରାଜସ୍ଥାନର କରୌଲି ଜିଲ୍ଲାର କଇଲା ନାମକ ଗ୍ରାମରେ ଥିବା ଏକ ହିନ୍ଦୁ ମନ୍ଦିର । ଏହାର ନିକଟବର୍ତୀ ସହର କରୌଲି ଏଠାରୁ 23 କିଲୋମିଟର ଦୂରରେ ଅବସ୍ଥିତ । କୈଲା ଦେବୀ ମନ୍ଦିର କାଲିସିଲ ନଦୀର ତଟ ନିକଟରେ ଅବସ୍ଥିତ । ଇତିହାସ ଏହି ମନ୍ଦିରର ଆରାଧ୍ୟା ଦେବୀ କଇଲା ଦେବୀ । ଏହା ଏକ ମାର୍ବଳ ନିର୍ମିତ ମୂର୍ତି । ମନ୍ଦିରରେ ଏକ ଦୀର୍ଘ ଅଗଣା ରହିଛି । ଏଠାରେ ଭକ୍ତମାନେ ବହୁ ସଂଖ୍ୟାରେ ଲାଲ ରାଗର ପତାକା ସ୍ଥାନିତ କରିଥାନ୍ତି । ଚୈତ୍ର ମାସରେ ଏଠାକୁ ଭାରତର ସବୁ ସ୍ଥାନରୁ , ବିଶେଷ କରି ଉତ୍ତର ପ୍ରଦେଶ , ମଧ୍ୟପ୍ରଦେଶରୁ ଆସିଥାନ୍ତି । ଏହି ସମୟରେ ଏଠାରେ ଏକ ମେଳା ମଧ୍ୟ ହେଇଥାଏ । ଏହି ମେଳା 15 ଦିନ ଧରି ଚାଲିଥାଏ । ହାରାହାରି 20 ଲକ୍ଷ ଲୋକ ମେଲା ପାଇଁ ଆସୁଥିବାର ପ୍ରକାଶ । ଯାତାୟତ ଏଠାରୁ ନିକଟତମ ବିମାନ ବନ୍ଦରର ଅବସ୍ଥିତି ଜୟପୁରଠାରେ ଓ ଏହା 170 କିଲୋମିଟର ଦୂରରେ । କଇଲାଦେବୀ ରେଳପଥଦ୍ୱାରା ସଯୋଗୀତ । ପଶ୍ଚିମ ମଧ୍ୟ ରେଳପଥର ମୁମ୍ବାଇ ଦିଲ୍ଲୀ ଲାଇନ ଏହି ସହର ନିକଟ ଦେଇ ଯାଇଛି । ଗାଙ୍ଗପୁର ସହରରେ ଏହାର ଷ୍ଟେସନ ରହିଛି । ସଡକ ପଥରେ ଏହି ସ୍ଥାନ ଆଗ୍ରା , ଦିଲ୍ଲୀ , ଜଯପୁର , ମଥୁରା ସହ ସଂଯୁକ୍ତ । ଗ୍ରୀଷ୍ମ କାଳରେ ଏଠାରେ ତାପମାତ୍ରା 47 ଡିଗ୍ରୀ ଯାଏ ହେଇଥାଏ ଓ ଶୀତ ଋତୁରେ ସର୍ବନିମ୍ମ 12 ଡିଗ୍ରୀ ଯାଏ ହେଇଥାଏ ।
ଅନୁଶ୍ରୀ  (ଜନ୍ମ: ୨୪ ଅକ୍ଟୋବର ୧୯୯୦) ଜଣେ ଭାରତୀୟ ଅଭିନେତ୍ରୀ ଯିଏକି ମାଲାୟାଲମ କଥାଚିତ୍ରରେ ଅଭିନୟ କରନ୍ତି  । ୨୦୧୨ ମସିହାରେ ମାଲାୟାଲମ କଥାଚିତ୍ର ଡାଇମଣ୍ଡ ନେକଲେସ୍‌ରେ ଜରିଆରେ ସେ ଅଭିନୟ ଆରମ୍ଭ କରିଥିଲେ । ଏହାପରେ ସେ ଅନେକ ମାଲାୟାଲମ କଥାଚିତ୍ରରେ କାମ କରିଛନ୍ତି । ପ୍ରାରମ୍ଭିକ ଜୀବନ ସେ ୧୯୯୦ ମସିହାର ଅକ୍ଟୋବର ୨୪ ତାରିଖରେ କେରଳର କୋଲ୍ଲାମ ଜିଲ୍ଲାର କାମୁକୁମଚେରୀଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ମୂରଲୀଧରନ ଜଣେ ସରକାରୀ କର୍ମଚାରୀ ଥିଲେ ଓ ମାଆଙ୍କ ନାମ ଶୋଭନା । ତାଙ୍କର ଜଣେ ବଡ଼ ଭାଇ ଅଛନ୍ତି । ସେ ଇନ୍ଦିରା ଗାନ୍ଧୀ ମେମୋରିଆଲ୍ ଭୋକେସନାଲ୍ ଉଚ୍ଚ ମାଧ୍ୟମିକ ବିଦ୍ୟାଳୟ, ମଞ୍ଜକଲା, କୋଲ୍ଲାମରେ ପଢ଼ିଥିଲେ । ଅଭିନୟ ପ୍ରତି ତାଙ୍କର ଆଗ୍ରହ ତାଙ୍କ ସ୍କୁଲ ଦିନରୁ ଆରମ୍ଭ ହୋଇଥିଲା । ଅଭିନୟ ଜୀବନ ଅନୁଶ୍ରୀ ୨୦୧୨ ମସିହାରେ ସେ ଡାଇମଣ୍ଡ ନେକ୍‌ଲେସ୍ ଜରିଆରେ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ସୂର୍ଯ୍ୟ ଟିଭିରେ ପ୍ରସାରିତ ଭିଭେଲ୍ ଆକ୍ଟିଭ୍ ଫାୟାର୍ ବିଗ୍ ବ୍ରେକ୍‌ରେ ସେ ଅଂଶଗ୍ରହଣ କରିଥିବାବେଳେ ନିର୍ଦ୍ଦେଶକ ଲାଲ୍ ଜୋସ୍ ତାଙ୍କଦ୍ୱାରା ପ୍ରଭାବିତ ହୋଇଥିଲେ ଏବଂ ତାଙ୍କୁ ଏହି କଥାଚିତ୍ରର ନାୟିକା ଭାବରେ ବାଛିଥିଲେ । ଏହାପରେ ସେ ଲେଫ୍ଟ ରାଇଟ୍ ଲେଫ୍ଟ  (୨୦୧୩), ପୁଲିପୁଲିକାଲୁମ୍ ଅଟିଙ୍କୁଟ୍ଟିଯୁମ୍  (2013) ଓ ଆଙ୍ଗ୍ରି ବେବିଜ୍ ଇନ୍ ଲଭ୍  (୨୦୧୪)ରେ ଅଭିନୟ କରିଥିଲେ  । ଇତିହାସା  (୨୦୧୪) ଓ ମାଇଁ ଲାଇଫ୍ ପାର୍ଟନର୍  (୨୦୧୪) କଥାଚିତ୍ରରେ ସେ ମୁଖ୍ୟ ଭୂମିକାରେ ଅଭିନୟ କରିଥିଲେ  । ୨୦୧୬ ମସିହାରେ ସେ ଦିଲୀଶ ପୋଥାନଙ୍କ ମହେଶିଣ୍ଟେ ପ୍ରତିକାରମରେ ଏବଂ ପ୍ରିୟଦର୍ଶନଙ୍କ ଓପାମରେ ପୋଲିସ୍ ଏସିପି ଗଙ୍ଗା ଭୂମିକାରେ ଅଭିନୟ କରିଥିଲେ । ସେ କୋଚାବ୍ବା ପାଓଲୋ ଆୟାପ୍ପା କୋଏଲ୍‌ହୋ  (୨୦୧୬), ଓରୁ ସିନେମାକ୍କରନ୍  (୨୦୧୭), ଆଧି  (୨୦୧୮) ଭଳି ଚଳଚ୍ଚିତ୍ରରେ କାମ କରିଛନ୍ତି  । ଅନୁଶ୍ରୀଙ୍କୁ ପ୍ରଥମେ ପୁଲିମୁରୁଗାନ୍  (୨୦୧୬)ରେ ମୋହନଲାଲଙ୍କ ସହ ମୁଖ୍ୟ ନାୟିକା ଭାବରେ କାମ କରିବାର ସୁଯୋଗ ମିଳିଥିଲା, ମାତ୍ର ସ୍ୱାସ୍ଥ୍ୟଗତ ସମସ୍ୟା ହେତୁ କାମ କରିପାରିନଥିଲେ  । ସେ ମାମୁଟିଙ୍କ ସହ ଏକ କଥାଚିତ୍ରରେ କାମ କରିଥିଲେ ।